title: Vigadó

text: Vigadó oli 1800-luvulla kaupungin merkittävin konserttitalo, ja esimerkiksi Franz Liszt, Johann Strauss, Johannes Brahms ja Claude Debussy pitivät siellä useita konsertteja. Nykyään muut salit ovat ohittaneet Vigadón merkityksessä paremman akustiikan ansiosta. Vigadóssa järjestetään kuitenkin edelleen konsertteja ja taidenäyttelyitä.


title: Ei tämä tyttö lempeä anele

text: Ei tämä tyttö lempeä anele on suomalaisen Tarja Ylitalon studioalbumi vuodelta 1983.


title: Syys surumielinen

text: Syys surumielinen on suomalaisen Tarja Ylitalon studioalbumi vuodelta 1990.


title: Franz Dorfer

text: Franz Dorfer (20. toukokuuta 1950 Waidhofen an der Ybbs, Ala-Itävalta – 8. tammikuuta 2012) oli itävaltalainen nyrkkeilijä. Hän otteli Montréalin olympialaisissa 1976 ja siirtyi sen jälkeen ammattilaiseksi. Katowicen Euroopan-mestaruuskilpailuista 1975 hän voitti pronssia.


title: Tunteet voit näyttää

text: Tunteet voit näyttää on suomalaisen Tarja Ylitalon studioalbumi vuodelta 1982.


title: Codemasters

text: Codemasters Software Company Limited tai Codemasters on vuonna 1986 perustettu brittiläinen videopelien kehittämiseen ja julkaisuun keskittynyt yritys. Codemasters on yksi vanhimmista yhä toiminnassa olevista brittiläisistä pelinkehittäjistä.


title: Codemasters

text: Codemastersin kehittämiin peleihin lukeutuvat muun muassa:


title: Pablo Santos

text: Pablo Santos (k. 15. syyskuuta 2006) oli Monterreyssa, Meksikossa syntynyt näyttelijä, joka muutti perheineen Los Angelesiin ollessaan 12-vuotias. Hän tuli tunnetuksi "Greetings from Tucson" -sarjan tähtenä vuosina 2002–2003. Lisäksi hän esiintyi lukuisissa jaksoissa muissa televisio-ohjelmissa. Elokuvia, joissa hänet nähtiin, olivat "Sea of Dreams" ja "Party Animalz".


title: Pablo Santos

text: Santos joutui 19-vuotiaana Meksikossa lentoturmaan, jossa saamiinsa vammoihin hän kuoli sairaalassa.


title: Dave Alexander (bluesmuusikko)

text: Dave Alexander, myös Omar Shariff ja Omar Hakim Khayam (10. maaliskuuta 1938 Shreveport, Louisiana, Yhdysvallat – 8. tammikuuta 2012 Marshall, Texas, Yhdysvallat), oli yhdysvaltalainen bluespianisti ja laulaja. Hän edusti West Coast Bluesia.


title: Dave Alexander (bluesmuusikko)

text: Alexander asui lapsuutensa Texasin Marshallissa. Vanhemmat kannustivat häntä pianonsoittoon. 1955 Alexander astui laivaston palvelukseen ja palattuaan siviiliin hän lähti 1957 Oaklandiin Kaliforniaan, jossa hän aloitti muusikonuran San Francisco Bay Areassa bluesin parissa. Aikaa myöten hän alkoi esiintyä sellaisten nimekkäiden muusikoiden kuin Big Mama Thornton, Jimmy Witherspoon, Muddy Waters, Buddy Guy ja Albert Collins kanssa.


title: Dave Alexander (bluesmuusikko)

text: Alexander teki 1968 ensimmäisen oman levytyksensä, joka julkaistiin kokoelmalevyllä "Oakland Blues". 1970-luvun alkupuolella hän julkaisi muutamia albumeja omalla nimellään. Sen jälkeen kun hän omaksui taiteilijanimen Omar Shariff, kesti melkein 20 vuotta, ennen kuin häneltä ilmestyi albumi.


title: Dave Alexander (bluesmuusikko)

text: Alexander soitti 1970 Ann Arbor Blues and Jazz Festivalilla ja vuodesta 1973 usein San Francisco Blues Festivalilla. Hän kiersi myös Euroopassa.


title: Dave Alexander (bluesmuusikko)

text: Alexander oli 1993 Handy Award -ehdokkaana. Hän kirjoitti artikkeleita Living Blues -musiikkilehteen.


title: Rosa (yhtye)

text: Rosa on Helsingistä lähtöisin oleva vuonna 2009 perustettu yhtye. Kevääseen 2011 saakka yhtye tunnettiin nimellä Mona, mutta nimi vaihdettiin, sillä Yhdysvalloista löytyi saman niminen nosteessa oleva yhtye.


title: Rosa (yhtye)

text: Yhtye perustettiin vuonna 2009, kun yhtyeen laulaja Maija ja koskentinsoittaja Sami päättivät kokeilla uraa popmuusikkoina. Parin ensidemo "Tutustua" sai radiosoittoaikaa YleX:ssä vielä saman vuoden keväällä. Pian Maija ja Sami keräsivät ympärilleen muut yhtyeen jäsenet. Bändi sai nimen Mona.


title: Rosa (yhtye)

text:
Monan ensimmäinen oikeassa studiossa äänitetty single "Virta" julkaistiin keväällä 2010 ja sekin pääsi YleX:n soittolistalle, ollen kanavan Himoitummat-listalla koko kappaleen soittolistahistorian ajan. Vuoden 2011 alussa yhtye allekirjoitti levytyssopimuksen EMIn kanssa ja samalla yhtyeen nimi vaihdettiin nykyiseen muotoonsa.
Kesällä 2011 Rosa julkaisi tulevan albumin ensisinglen "Ei milloinkaan", johon kuvattiin myös musiikkivideo. Tammikuussa 2012 julkaistiin albumin toinen single "Virta", joka on päivitetty versio vuonna 2010 julkaistusta kappaleesta.


title: Niklas Sundblad

text: Niklas Sundblad (s. 3. tammikuuta 1973 Tukholma, Ruotsi) on ruotsalainen entinen jääkiekkoilija, joka toimii tällä hetkellä Saksan DEL-liigan Kölner Haien päävalmentajana. Pelaajaurallaan hän pelasi oikeana laitahyökkääjänä ja laukoi oikealta. Sundblad pelasi kotimaansa lisäksi myös Suomessa, Saksassa, Italiassa, Japanissa sekä Pohjois-Amerikassa, jossa hän edusti myös kahden NHL-ottelun verran Calgary Flamesia. Sundbladin melko fyysistä pelityyliä verrattiin Esa Tikkaseen.


title: Niklas Sundblad

text: Sundbladin kasvattajaseura oli IFK Tumba. Hän aloitti kuitenkin ammattilaisuransa AIK IF:ssä, jossa Sundblad teki Elitserien-debyyttinsä kaudella 1990–1991. Hänen tulokaskautensa toi 39 runkosarjaottelussa tehot 1+3=4. Calgary Flames varasi Sundbladin ensimmäisellä kierroksella 19. pelaajana . Hän pelasi varauksensa jälkeen vielä kaksi kautta AIK:ssa. Sundblad oli kevään 1992 pudotuspeleissä kolmella osumallaan joukkueen paras maalintekijä.


title: Niklas Sundblad

text: Kaudeksi 1993–1994 Sundblad siirtyi Calgary Flamesin organisaatioon. Hän pelasi siellä kolmen kauden aikana kuitenkin vain kaksi NHL-ottelua ilman tehopisteitä kolmannella kaudellaan 1995–1996. Kaikki muut Pohjois-Amerikan pelinsä Sundblad pelasi AHL-joukkue Saint John Flamesissa. Hän palasi Eurooppaan kaudeksi 1996–1997 ja siirtyi SM-liigajoukkue Turun Palloseuraan, jonka kolmanneksi paras maalintekijä Sundblad oli 15 osumallaan Antti Aallon kanssa. Hän sijoittui 93 minuutillaan runkosarjan jäähypörssissä kahdeksanneksi. Sundblad voitti SM-hopeaa keväällä 1997. Sundblad pelasi kauden aikana TPS:ssä myös EHL:ää ja oli sekä alkulohkossa että pudotuspeleissä joukkueen paras pistemies. Hän voitti turnauksesta Euroopan mestaruuden. Kaudella 1997–1998 Sundblad oli 17 osumallaan TPS:n toiseksi paras maalintekijä Kimmo Rintasen, Tony Virran ja Toivo Suursoon kanssa. Hän pelasi kauden aikana myös EHL:ssä, jossa Sundblad oli tehoilla 2+1=3 TPS:n paras maalintekijä ja toiseksi paras pistemies Jani Kiviharjun kanssa.


title: Niklas Sundblad

text: Sundblad palasi kaudeksi 1998–1999 kotimaahansa ja siirtyi Malmö Redhawksin riveihin. Hän oli tehoilla 21+12=33 joukkueen paras maalintekijä ja toiseksi paras pistemies Marcus Thuressonin jälkeen. Sundblad sijoittui koko Elitserienin maalipörssissä viidenneksi neljän muun pelaajan kanssa. Kaudella 1999–2000 hän oli 22 osumallaan Malmön paras maalintekijä, sijoittui Elitserienin maalipörssissä kuudenneksi Brynäs IF:n Ove Molinin kanssa ja 104 minuutillaan jäähypörssissä kolmanneksi. Sundblad voitti kymmenellä osumallaan koko liigan ylivoimamaalipörssin.


title: Niklas Sundblad

text: Vuodet 2000–2003 Sundblad pelasi Saksan DEL-liigassa. Hän pelasi ensimmäisen kautensa 2000–2001 DEG Metro Starsissa. Sundblad oli tehoilla 22+22=44 joukkueen paras maalintekijä ja toiseksi paras pistemies Gary Shuchukin jälkeen. Kaksi seuraavaa kautta hän pelasi Kölner Haiessa. Sundblad oli kaudella 2001–2002 joukkueen kolmanneksi paras pistemies ja jakoi joukkuetoverinsa Jason Youngin kanssa kevään 2002 pudotuspeleissä koko DEL:n syöttöpörssin voiton kahdeksalla syötöllään. Hän voitti kauden päätteeksi Saksan-mestaruuden. Sundblad palasi kaudeksi 2003–2004 Malmöön ja teki 110 minuutillaan Elitserienin yhden kauden jäähyennätyksensä sijoittuen runkosarjan jäähypörssissä yhdeksänneksi. Hän palasi taas seuraavaksi kaudeksi Saksaan ja siirtyi maan toiseksi korkeimmalla sarjatasolla pelanneen Füchse Duisburgin riveihin. Sundblad oli 14 osumallaan joukkueen kolmanneksi paras maalintekijä Michael Wagingerin kanssa ja oli nostamassa joukkuetta kaudeksi 2005–2006 DEL:ään.


title: Niklas Sundblad

text: Kauden 2006–2007 Sundblad pelasi Italian Serie A:n Alleghe Hockeyssä, jonka kolmanneksi paras pistemies ja maalintekijä hän oli tehoilla 15+19=34. Hän voitti kevään 2007 pudotuspeleissä tehoilla 12+11=23 koko sarjan piste-, maali- ja syöttöpörssin. Sundblad aloitti kauden 2007–2008 Aasian liigassa pelanneen japanilaisjoukkue Nippon Paper Cranesin riveissä, mutta palasi marraskuussa 2007 kymmenen siellä pelatun ottelun jälkeen takaisin Allegheen. Elokuussa 2008 hän palasi try-outille kotimaahansa AIK:hon, jossa Sundblad pelasi neljä HockeyAllsvenskanin ottelua jääden lopulta ilman sopimusta. Hän lopetti pelaajauransa tämän jälkeen.


title: Niklas Sundblad

text: Sundblad edusti Ruotsia MM-kilpailuissa vuonna 1997, jolloin hän voitti hopeaa. Hän pelasi myös alle 20-vuotiaiden MM-kilpailuissa vuosina 1992 ja 1993 voittaen ensimmäisestä turnauksesta hopeaa.


title: Niklas Sundblad

text: Sundblad pelasi myös alle 18-vuotiaiden EM-kilpailuissa vuosina 1990 ja 1991. Hän voitti ensimmäisestä turnauksesta kultaa ja oli Mikael Renbergin ja Torgny Löwgrenin kanssa tehoilla 3+5=8 Ruotsin toiseksi paras pistemies Stefan Ketolan jälkeen. Sundblad voitti vuoden 1991 turnauksen jäähypörssin 38 minuutillaan.


title: Niklas Sundblad

text: Lokakuusta 2008 joulukuuhun 2009 Sundblad toimi Saksan kolmanneksi korkeimmalla sarjatasolla Oberligassa pelanneen Herner EV 2007:n päävalmentajana. Tämän jälkeen hänet nimettiin DEL-joukkue Kölner Haien apuvalmentajaksi. Kesken kauden 2010–2011 Sundblad nousi joukkueen päävalmentajaksi Bill Stewartin tilalle, mutta palasi taas kaudeksi 2011–2012 Kölnin apuvalmentajaksi, jossa hän toimi kaksi kautta. Kaudelle 2013–14 hän siirtyi ERC Ingolstadtin päävalmentajaksi ja johti joukkueen Saksan mestariksi. Hänet nimitettiin Kölner Haien päävalmentajaksi lokakuussa 2014. Sundblad toimi Saksan maajoukkueen apuvalmentajana vuoden 2013 ja 2014 MM-kisoissa. Lokakuussa 2014 hän ilmoitti luopuvansa Saksan maajoukkueen apuvalmentajan tehtävästä.


title: Totuuden miekka

text: Totuuden miekka ("Legend of the Seeker") on yhdysvaltalainen fantasia-aiheinen televisiosarja vuosilta 2008−2010. Sarja perustuu Terry Goodkindin "The Sword of Truth" -romaaneihin. Televisiolevitykseen sen kehittivät Kenneth Biller ja Stephen Tolkin, ja tuottajiin kuuluivat muun muassa Sam Raimi ja Robert Tapert. "Totuuden miekan" ensiesitys Yhdysvalloissa oli 1. marraskuuta 2008, missä sarja esitettiin syndikoidusti. Sarja uusittiin toiselle kaudelle tammikuussa 2009, mutta kolmatta kautta ei tilattu. Suomessa "Totuuden miekkaa" esitettiin Nelosella 3. syyskuuta 2011 alkaen.


title: Totuuden miekka

text: "Totuuden miekka" kertoo Richard Cypherista (Craig Horner), joka tapaa salaperäisen Kahlan Amnellin (Bridget Regan) kun tämä tulee hänen kotimaahansa Länsimaahan () etsimään vanhaa velhoa (Bruce Spence) ja antamaan erään kirjan Etsijälle, jonka on ennustettu kukistavan paha Darken Rahl (Craig Parker).


title: Schwimmer

text: Schwimmer voi viitata seuraaviin henkilöihin:


title: Rakkaus, köyhyys ja sota

text: Rakkaus, köyhyys ja sota () on Christopher Hitchensin vuonna 2004 ilmestynyt essee- ja reportaasikokoelma. Osio ”Rakkaus” sisältää esseitä Hitchensin arvostamista kirjailijoista, joihin kuuluvat muun muassa Evelyn Waugh, James Joyce, Jorge Luis Borges ja Rudyard Kipling. ”Köyhyydessä” arvostellaan muun muassa Äiti Teresaa, Michael Moorea, Mel Gibsonia ja David Irvingiä. Sota käsittelee syyskuun 11. päivän iskuja.


title: Frank Rankin

text: Frank G. Rankin (1. huhtikuuta 1891 Stratford, Ontario - 23. heinäkuuta 1932) oli kanadalainen ammattilaisena pelannut jääkiekkoilija, joka edusti Eaton Athletic Associationia ja Toronto St. Michael's Majorsia. Hän valmensi Toronto Granitesia, joka edusti Kanadaa voittoisasti talviolympialaisissa 1924.


title: Frank Rankin

text: Vuonna 1912 Rankin teki peräti 20 maalia viidessä ottelussa. Vaikka hänen joukkueensa ei koskaan voittanut Allan Cupia, pelasi hän kahdesti sen loppuottelussa.


title: Frank Rankin

text: Frank Rankin kelpuutettiin Hockey Hall of Fameen 1961.


title: Haavoittumaton

text: Haavoittumaton on Yölinnun vuonna 2007 julkaistu yhdeksäs studioalbumi. Sen on tuttuun tapaan tuottanut Esa Nieminen. Levyn tunnetuimmat kappaleet ovat nimikkokappaleen ”Haavoittumaton” lisäksi ”Preussinpunaista” ja Roy Orbison -laina ”Kaunis nainen”. Levy nousi Suomen virallisen listan kolmannelle sijalle ja myi kultaa. Se on yksi yhtyeen myydyimpiä.


title: Haavoittumaton

text: Yölintu on levy levyltä enemmän itse ottanut vastuuta albumiensa ohjelmistosta. Jo edellisellä, platinaa myyneellä "Mennyttä miestä" -levyllä bändi toi pöytään omat antimensa, muun muassa megahitin Mä putoan, ja Esa täydensi levy-yhtiön tuella materiaalia. Tämä suuntaus jatkui tällä levyllä entistä voimakkaammin. Yhtye löysi "Haavoittumaton"-levylle uudeksi hittimaakarikseen Kai Jämsän, jonka käsialaa nimikappalekin on. Jämsää todennäköisesti kuullaan myös jatkossa julkaistavilla singleillä. Niin ikään yölintulaiset Simo Silmu, Markus Kuusijoensuu ja Kari Heiskari ovat kunnostautuneet säveltäjinä uudella levyllä.


title: Haavoittumaton

text: Levyn kannessa komeilevan kuukkelin kuvan on ottanut Hannu Siitonen Parikkalasta.


title: Young Americans (täsmennyssivu)

text: Young Americans voi tarkoittaa seuraavia:


title: Mennyttä miestä

text: Mennyttä Miestä on Yölinnun 8. studioalbumi, ja se on julkaistu vuonna 2005. Albumin on tuottanut Esa Nieminen. Levyn tunnetuimpia kappaleita ovat nimikkokappaleen "Mennyttä miestä" lisäksi "Satukirjan prinsessa", "Sä jäit mun uniin" sekä "Mä Putoan". Levy on rikkonut kulta- sekä platinalevyrajan. Albumi sai Emma-gaalassa "Iskelmäalbumi"-palkinnon vuonna 2005.


title: Hetkiin menneisiin – suurimmat laulut

text: Hetkiin menneisiin – suurimmat laulut on Yölinnun kolmas kokoelma-albumi, ja se on julkaistu vuonna 2009. Albumin on tuottanut Esa Nieminen.


title: Hetkiin menneisiin – suurimmat laulut

text: Albumi nousi parhaimmillaan Suomen virallisen listan sijalle 11., ja se on myynyt kultalevyyn oikeutetun määrän.


title: Mankalan kosket

text: Mankalan kosket ovat Iitissä Kymijoessa olleet viisi koskea, Harakkakoski, Mustakoski, Tolppakoski, Vähäkäyrä ja Isokäyrä, jotka hävisivät näkyvistä, kun Kaurakoskeen valmistui 1952 Mankalan voimalaitos ja vesi nousi useita metrejä.


title: Mankalan kosket

text: Koskilla on kuvattu kymmenen elokuvaa, muun muassa elokuvia "Koskenlaskijan morsian" ja "Koskenkylän laulu". "Koskenkylän laulussa" Tauno Palo oli vähällä hukkua, kun lautta lähti omille teilleen. 1900-luvun alussa kosket kuvattiin kahdelle lyhytfilmille, joista toinen edusti Suomea Berliinin matkailunäyttelyssä 1911.


title: Mankalan kosket

text: Iitissä ennen voimalaitoksen rakentamista kuvatut elokuvat:


title: 847 Naval Air Squadron

text: 847 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat maavoimilta lainatut Westland Lynx AH.7 helikopterit. Laivueen tehtävänä on tarjota tiedustelutietoja ja lähitulitukea merijalkaväen 3. kommandoprikaatille. Laivue tunnettiin alun perin nimellä 3. kommandoprikaatin lentolaivue, kunnes se muodostettiin uudelleen 1. syyskuuta 1995.


title: 847 Naval Air Squadron

text: Laivue tuki 1960-luvulla merijalkaväkeä Kauko-Idässä kalustonaan Whirlwind HAS.7 ja Wessex HU.5 -helikopterit.


title: 847 Naval Air Squadron

text: Laivue perustettiin uudelleen Falklandin sodan vuoksi 1982 kalustonaan 14 Westland Wessex HU.5 helikopteria ja lentäjineen pääasiassa RNAS Yeoviltonista värvättyjä laivaston lentäjiä. Kalusto siirrettiin Etelä-Atlantille "RFA Engadinella" sekä "SS Atlantic Causewayllä".


title: 847 Naval Air Squadron

text: Siirryttyään maihin huhtikuussa laivue aloitti toimintansa San Carlosissa tarjoten maavoimille niiden tarvitseman ilmatuen. Argentiinan alueella olevien joukkojen antauduttua laivue siirrettiin Navy Pointiin eli Port Stanleya vastapäätä olevaan niemeen majoittuen tutkimusaseman tiloihin. Laivue viipyi Falklandeilla syyskuuhun. Laivue lakkautettiin sen palattua Britteinsaarille.


title: 847 Naval Air Squadron

text: Laivue perustettiin 1. syyskuuta 1995 uudelleen RNAS Yeoviltonissa 3. kommandoprikaatin lentolaivueesta. Laivueen tehtävänä oli kommandojen tukeminen ja sen kalustona oli Lynx ja Gazelle -helikopterit. Se osallistui Kosovon ja Sierra Leonen operaatioihin.


title: 847 Naval Air Squadron

text: Laivueen merkittävin tehtävä on ollut operaatio Telic Irakissa, jossa se on menettänyt toukokuussa 2006 Basrassa alasammuttuna Lynxin. Tuhossa sai surmansa viisi henkeä muun muassa laivueen silloinen päällikkö komentajakapteeni Darren Chapman.


title: 848 Naval Air Squadron

text: 848 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat Westland Sea King HC.4 helikopterit. Laivueen tehtävänä on tarjota lentokoulutusta Commando Helicopter Forcen muille laivueille.


title: 848 Naval Air Squadron

text: Laivue oli mukana Falklandin sotatoimissa osana 3. kommandoprikaatia.


title: Hurdy Gurdy Man

text: Hurdy Gurdy Man on skottilaisen laulajan ja lauluntekijän Donovanin levyttämä kappale, joka julkaistiin singlenä toukokuussa 1968. Laulusta tuli kaupallinen menestys, ja sen mukaan nimettiin saman vuoden lokakuussa ilmestynyt albumi. Laulu oli hymni tuon aikakauden hippiliikkeen vapaudelle. "Hurdy Gurdy Man" edusti tyylillisesti kovempaa rokkia kuin Donovanin yleisesti levyttämät kappaleet. Voimakkaasti vääristeltyjen kitarasoundien lisäksi kappaleelta löytyi itämaisella luutulla tamburalla soitettuja osuuksia, jotka sadunomaisen lyriikan kanssa lisäsivät laulun psykedeelista vaikutelmaa.


title: Hurdy Gurdy Man

text: Soolokitaraosuuden soitti arvostettu sessiomuusikko Jimmy Page.


title: Hurdy Gurdy Man

text: "Hurdy Gurdy Man" nousi viiden myydyimmän singlen joukkoon sekä Englannissa että yhdysvalloissa.


title: Kelly Slater

text: Robert Kelly Slater (s. 11. helmikuuta 1972) on yhdysvaltalainen 11-kertainen surffauksen maailmanmestari. Hän on voittanut tittelin sekä kaikkien aikojen nuorimpana että vanhimpana kilpailijana. Hän aloitti uransa Keski-Floridan rannoilla. Surffauksen lisäksi hän on kirjoittanut aiheesta kaksi kirjaa ja suunnitellut omia surffilautojaan.


title: Pennat

text: Pennat eli vanhemmalta nimeltään viiriahvenet (Nemipteridae) on ahvenkaloihin kuuluva heimo. Heimon lajeja tavataan indopasifiselta merialueelta. Eräitä pentalajeja pidetään myös akvaarioissa.


title: Pennat

text: Pentojen heimoon luokitellaan kuuluvaksi viisi sukua ja lähteestä riippuen yhteensä 62–64 lajia. Heimon lajit ovat melko läheistä sukua putsareille ("Lethrinidae"). Pennat sekä putsarit luokitellaan toisinaan yhdessä pikarellien ("Centracanthidae") ja hammasahventen kanssa alalahkoon "Sparoidea".


title: Pennat

text: Pennat kasvavat suurimmillaan noin 35 cm pitkiksi. Ruumiinrakenteeltaan ne ovat hoikkaruumiisia kaloja, joilla on yksi pitkä selkäevä. Pyrstöevä on usein haarautunut tai kuunsirpin muotoinen ja evän yläosa voi olla pidentynyt ja päättyy säiemäiseen lisäkkeeseen. Suu on lajeilla pieni tai keskikokoinen ja hampaat kartionmuotoiset. Eräillä "Nemipterus"- ja "Pentapodus"-suvun lajeilla osa hampaista on suurentunut. Osa "Scolopsis"-, "Nemipterus"- ja "Pentapodus"-suvun lajeista on hermafrodiitteja. Pentojen suomut ovat keskikokoiset ja väreiltään vaihtelevat. Usein kalat ovat punertavia, punaisia, keltaisin ja sinisin kuvioin.


title: Pennat

text: Pennat ovat mereisiä kaloja, joita tavataan indopasifisen merialueen länsiosista. Ne elävät lähellä muta- tai hiekkapohjaa aina 400 metrin syvyyteen asti. Osa lajeista elää kivikkoisemmilla alueilla ja koralliriutoilla. Suurin osa heimon kaloista on petoja, jotka syövät pienempiä kaloja, äyriäisiä ja monisukamatoja. Osa pennoista syö myös planktonia. Pentojen kutuaika vaihtelee suuresti lajeittain. Pienillä pentalajeilla enemmistö kaloista on naaraita, kun taas suuremmilla lajeilla koiraat muodostavat enemmistön.


title: Pennat

text: Eräitä pentalajeja pidetään akvaarioissa. Ne ovat myös tärkeitä ruokakaloja levinneisyysalueellaan. Niitä myydään tuoreena, kuivattuna ja suolattuna, savustettuna sekä säilykkeinä.


title: Ikuisuuden laakso

text:
Ikuisuuden laakso on suomalainen roolipelikirja, joka kertoo pingviineistä. Teos on toistaiseksi käännetty ainoastaan tanskaksi (Evighedens dal). Tanskalainen kustantaja on Rollespilsakademiet. Se on ensimmäinen suomalainen roolipelikirja, joka on käännetty vieraalle kielelle.
Ikuisuuden laakso julkaistiin roolipelifestivaali Ropeconissa perjantaina 31.7.2009


title: Ikuisuuden laakso

text: Kirjaa suunnitellaan myös käännettäväksi englannin kielelle (The Valley of Eternity), jonka julkaisee Cubicle 7.


title: Ikuisuuden laakso

text:
Ikuisuuden laaksossa säännöt ovat pelaajien ja pelinjohtajan työkalu, jolla peliin tuodaan jännitystä ja yllätyksiä. Joskus pelinjohtaja päättää mitä tapahtuu, joskus taas on jännittävämpää heittää noppaa. Tyypillisimpiä tilanteita, joissa sääntöihin joutuu turvautumaan ovat taistelu, takaa-ajo ja filosofisten voimien tai jäätikön lahjojen käyttö.
Nopanheittoon käytetään tavallista, kuusisivuista noppaa. Noppa määrää muun muassa taisteluissa hyökkäyksen onnistumisen ja sen tekemät vauriot. Tärkeässä asemassa ovat rasva ja lämpö. Ne määrittelevät paljon pingviinien fyysisiä voimia.
Keisaripingviini,
Kuningaspingviini,
Päätön paroni,
Töyhtöpingviini,
Jääpingviini,
Kalliotöyhtöpingviini,
Antipingviini
(filosofiset voimat)
Ajatuksen voima,
Harha,
Hyljesuojelija,
Hämäys,
Lumen lämpö,
Lumihiutale,
Lumipallo,
Lumiviitta,
Lämmön lahja,
Mereltä maalle,
Meren rakastama,
Meren varjo,
Mielen vankila,
Tappava isku,
Terävä nokka,
Valheen laulu,
Voittamaton argumentti,
Yksi monista


title: Ikuisuuden laakso

text:
(Jäätikön lahjat)
Hiljainen maisema,
Jääpiikki,
Jäätikön lapsi,
Jäätikön ääni,
Jääviha,
Lämmön varastaja,
Lumen näkö,
Lumi ja jää,
Lumimyrsky,
Lumisokeus,
Railo,
Railokatse,
Suunnistus,
Teroitettu nokka,
Viima


title: Ikuisuuden laakso

text:
Hylkeen surma,
Lämminkivi
Miekkavalas,
Kihu,
Merileopardi,
Merinorsu,
Albatrossi,
Krillihylje,
Lumimyrskyliitäjä
http://www.nordicrpg.fi/tiedotusvalineet/ensimmaiset-kaannokset-suomalaisesta-roolipelista/


Ikuisuuden laakso


title: Ikuisuuden laakso

text:
Juhana Pettersson:"Ikuisuuden Laakso".Pohjoismaisen roolipelaamisen seura ry,2009
www.nordicrpg.fi


title: Ikuisuuden laakso

text: Tanskankielinen versio:


title: Taikataikina

text: Taikataikina on perinteinen itse valmistettava askartelumassa. Sitä voidaan kutsua myös suolataikinaksi. Taikinaksi massaa sanotaan siksi, että valmistustarpeet löytyvät yleensä keittiöstä.


title: Taikataikina

text: Massa koostuu yhdestä osasta vettä, yhdestä osasta suolaa ja kahdesta osasta vehnäjauhoa. Vehnäjauhojen sijaan voi käyttää myös perunajauhoja, jotta lopputuloksesta tulee sileämpi. Elastisuuden lisäämiseksi massassa voi käyttää myös tilkan ruokaöljyä.


title: Taikataikina

text: Valmis massa säilyy käyttövalmiina jääkaapissa tiiviissä muovikelmussa jopa kaksi viikkoa. Kuivuneen taikinan voi elvyttää lisäämällä siihen vettä. Taikataikina ei sovellu syötäväksi, mutta on kuitenkin myrkytön. Siksi se sopii hyvin lasten muovailtavaksi. Alun perin lasten leikkeihin tarkoitettu massa on alkanut saavuttaa suosiota myös taiteen muotona. Työstämisessä voidaan käyttää samoja työkaluja kuin esimerkiksi keramiikkasaven muotoilussa.


title: Taikataikina

text: Valmiit teokset voi paistaa uunissa tai massan voi antaa itsekseen kovettua. Uunissa massateokset saattavat halkeilla. Massan täytyy olla kunnolla kovettunut ennen teoksen viimeistelyä. Siihen erilaisia tekniikoita ovat maalaaminen esimerkiksi vesi- tai akryyliväreillä, lakkaaminen, pelkkä ruskeaksi paistaminen tai käsittely munanvalkuaisella ennen paistamista.


title: Taikataikina

text: Taikataikinasta voi tehdä esimerkiksi koruja, veistoksia, miniatyyritavaroita, käyttö- ja koriste-esineitä ym. taideteoksia.


title: K3-talo

text: K3-talot on Suomen Kulttuurirahaston vuonna 2010 valmistunut omakotitalon luonnossuunnitelmatasoinen tyyppitalomallisto. Mallisto on julkaistu 2010 ilman korvausta vapaasti käytettäväksi. K3-talotyypeillä Kulttuurirahasto pyrkii rakentamisen laadun ja asumisterveyden parantamiseen.


title: K3-talo

text: Idea uudenlaisesta tyyppitalomallistosta lähti liikkeelle vuonna 2007 Raaseporista, jossa Fiskarsilla oli tontteja. Yhtiö etsi tonteille kohtuuhintaisia korkeatasoisia omakotitalomalleja. Talomalliston suunnittelun rahoitukseen saatiin mukaan Suomen Kulttuurirahasto ja projektin pyrkimykseksi määriteltiin saada aikaan teollisesti valmistettavia kauniita, kohtuuhintaisia ja kestäviä talomalleja. Jo alkuvaiheessa päätettiin, että talotyypit tullaan julkaisemaan ilmaiseksi rakentajien käyttöön.


title: K3-talo

text: Suunnittelijoiksi valittiin Pohjoismaista kahdeksan arkkitehtitoimistoa, pyrkimyksenä saada mukaan kokeneita asuntosuunnittelijoita, kestävän kehitykseen keskittyneitä arkkitehteja, sekä nuoria lupaavia suunnittelijoita. Viisi toimistoista oli Suomesta. Vuonna 2009 Kulttuurirahasto teetti toimistoilla ensimmäiset luonnokset energiatehokkaasta omakotitalosta. Puoli vuotta kestäneen suunnitteluvaiheen tulokset olivat kuitenkin rahaston mielestä vaatimattomia kestävän kehityksen huomioon ottamisessa, ja kun rakennusmääräysten tiedettiin vielä kiristyvän energiatehokkuuden osalta, asetettiin seuraavan suunnitteluvaiheen tavoitteeksi saada aikaan energiatehokkuudeltaan vuoden 2012 määräysten mukainen, painovoimaisella ilmanvaihdolla ja höyrynsuluttomilla rakenteilla varustettu talomallisto. Vastaavan tyyppisiä tehdasvalmisteisia ratkaisuja ei pientalomarkkinoilla ollut tarjolla.


title: K3-talo

text: Suunnittelijoista valittiin syksyllä 2009 jatkoon viisi arkkitehtitoimistoa. Näillä teetettiin lopulliset, tarkemmat suunnitelmat malleista vuoden kestäneen suunnitteluvaiheen aikana. Suunnittelu toteutettiin yhteistyössä taloteollisuuden kanssa. Tulokseksi saatiin viisi talomallia, jotka kaikki pyrkivät toteuttamaan projektin tavoitteet. Mallit toteuttavat myös vuoden 2012 rakennusmääräykset. Puoli miljoonaa euroa maksaneen projektin tulokset julkaistiin kesäkuussa 2011.


title: K3-talo

text:
Malli, suunnittelija ja valmistaja, mikäli mallille on jo teollinen valmistaja:
Suomen Kulttuurirahasto on lunastanut suunnittelijoilta talomallien kaikki oikeudet ja sallii suunnitelmien vapaan ja vastikkeettoman käytön sekä yksityiseen että elinkeinotoimintaan ilman alueellisia tai ajallisia rajoituksia. Julkaistut mallit ovat luonnossuunnitelmatasoisia, ja niitä voidaan vapaasti jatkokehitellä. Kulttuurirahaston käyttölupa ei koske eikä rajoita jatkokehitellyille malleille syntyvää tekijänoikeussuojaa. Luonnostasoisina malleja ei ole tarkoitettu käytettäväksi rakentamisessa sellaisenaan, vaan rakentaminen edellyttää erillisten rakennussuunnitelmien tekemistä.


title: Claës Björnberg

text: Claës Enrique Björnberg (31. joulukuuta 1859 Pori – 11. tammikuuta 1931 Helsinki) oli suomalainen insinööri ja yritysjohtaja, joka perusti Myllykoski Oyj:n edeltäjän Myllykoski Träsliperi Aktiebolagin.


title: Claës Björnberg

text: Porilaiseen kauppiassukuun syntynyt Claës Björnberg ja hänen veljensä Fredrik Björnberg, joka myöhemmin toimi Vaasan läänin kuvernöörinä, perustivat vuonna 1892 Myllykoskelle (nykyään Kouvolaa) Kymijoen rannalle Myllykoski Träsliperi Aktiebolag -yhtiön. Yhtiöjärjestyksessä sen toimialaksi ilmoitettiin ”harjoittaa puunhiontaa sekä siihen liittyvää puujalostusta ja liiketoimintaa”. Tätä yhtiötä pidetään vuonna 2011 UPM-Kymmene Oyj:lle myydyn Myllykoski Oyj:n edeltäjänä.


title: Claës Björnberg

text: Claes Björnberg toimi perustetun yhtiön isännöitsijänä neljännesvuosisadan ajan. Hän kehitti puuhiomoa ja myöhemmin myös paperintuotantoa, joka aloitettiin Myllykoskella vuonna 1905. Hän kehitti itse tehtaan ensimmäiselle paperikoneelle myös uuden paperilajin, ohuen viivoitetun savukepaperin. Tämä paperilaji saavuttikin pian suuren kysynnän.


title: Claës Björnberg

text: Claes Björnberg vetäytyi yhtiöstä ja paperinvalmistuksesta vuonna 1918, kun hänen poikansa Björn Björnberg, joka oli valmistunut insinööriksi ja jota oli koulutettu isänsä seuraajaksi, sai surmansa sisällissodan melskeissä Pellingin saaristossa Porvoon lähistöllä. Björnberg järkyttyi suuresti poikansa menetyksestä ja päätti vetäytyä syrjään tehtaan johtotehtävistä. Hän asettui asumaan Elimäelle Wärälän kartanoon, joka vuosikymmenien ajan oli hänen sukunsa ja jälkeläisten Stigzeliusten omistuksessa.


title: Claës Björnberg

text: Björnbergin veljekset kehittivät Myllykosken pienestä ja vaatimattomasta puuhiomosta 25 vuodessa merkittävän teollisuuslaitoksen. Claës Björnbergiä pidetäänkin eräänä Suomen hiomo- ja paperiteollisuuden uranuurtajana.


title: Claës Björnberg

text: Claës Björnbergin vetäytyminen pois Myllykoski Träslieri Aktiebolagin toiminnasta johti Yhtyneet Paperitehtaat Oy:n perustamiseen vuonna 1919. Suomalaisten paperitehtaitten agenttina Pietarissa toiminut Rudolf Walden osti runsaan kolmanneksen Myllykoski Träsliperi Aktiebolagin osakekannasta osakkeiden enemmistön jäädessä edelleen Björnbergien suvun omistukseen. Walden sulautti omistamansa Aktibolag Simpeleen ja Osakeyhtiön Jämsänkosken sekä Myllykoski Träsliperi Aktiebolagin vuonna 1919 yhdeksi osakeyhtiöksi, jonka toiminimeksi hyväksyttiin Yhtyneet Paperitehtaat Osakeyhtiö.


title: Ajankohta

text:
Ajankohta oli laaja-alaisesti kulttuuria ja yhteiskuntaa käsittelevää aikakauslehti, joka alkoi ilmestyä vuoden 1967 alusta. Lehti lakkautettiin jo vuoden kuluttua taloudellisten vaikeuksien vuoksi. Päätoimittaja oli Pentti Holappa.
Lehti käsitteli kulttuuria ja päivän politiikkaa. Vakiopalstoina oli muun muassa ravintolat, joissa arvioitiin ravintoloita eri puolilla maata. Lehden avustajina oli useita 1960-luvun kulttuurivaikuttajia, muun muassa Antero Jyränki, Paavo Lipponen, Pasi Rutanen, Kari Lehtola, Pekka Lounela, Reino Paasilinna, Jorma Ojaharju, Klaus Mäkelä, Eila Pennanen, Peter von Bagh, Aulikki Oksanen, Pekka Gronow, Timo K. Mukka, Jarno Pennanen, Taisto-Bertil Orsmaa.


title: ARA Cabo San Antonio

text: ARA Cabo San Antonio (runkonumero Q-42) oli Argentiinan laivaston maihinnousualus (), joka valmistettiin Argentiinassa AFNEn Rio Santiagon telakalla. Aluksen suunnittelu perustui Yhdysvaltain laivaston De Soto County -luokan maihinnousualuksiin. Se kykeni kuljettamaan jopa 23 keskiraskasta panssarivaunua ja 700 miestä varusteineen.


title: ARA Cabo San Antonio

text: Alus osallistui Falklandin sotaan kuljettaen kaksikymmentä 1. maihinnousupataljoonan LVTP7 AMTRAC panssaroitua maihinnousuajoneuvoa sekä LARC-V kuljetusamfibioajoneuvoa, joilla siirrettiin 2. merijalkaväkipataljoonan D- ja E-komppania Yorke Bayhin. Tämän operaation päätyttyä alus ei enää osallistunut sotatoimiin lukuun ottamatta Port Stanleyn miinoittamista.


title: ARA Cabo San Antonio

text: Alus poistettiin palveluksesta 1997.


title: Fredrik Geronimo Björnberg

text: Fredrik Geronimo Björnberg (31. toukokuuta 1857 Pori – 29. joulukuuta 1924) oli suomalainen sotilas, teollisuusyrittäjä ja virkamies. Hän perusti 1892 yhdessä veljensä Claes Björnbergin kanssa Myllykoski Träsliperi Aktiebolagin. Eversti Fredrik G. Björnberg toimi ministerivaltiosihteerin apulaisena sekä Vaasan läänin kuvernöörinä.


title: Fredrik Geronimo Björnberg

text: Björnberg toimi upseerina 1878–1898, sai eron everstinä ja oli Suomen Pankin Pietarin konttorin komissaari 1897–1906. Vaasan läänin kuvernööri hän oli 1900–1903 ja 1905–1906 sekä ministerivaltiosihteerin apulainen 1906–1909.


title: Fredrik Geronimo Björnberg

text: Björnberg toimi Myllykoski Träsliperi Aktiebolagin hallituksen puheenjohtajana ja tuki neljännesvuosisadan ajan veljeään, isännöitsijänä toiminutta Claes Björnbergiä. Veljekset kehittivät yhdessä pienestä puuhiomosta huomattavan teollisuulaitoksen.


title: Fredrik Geronimo Björnberg

text: Myllykosken Träsliperi Aktiebolag siirtyi vuonna 1919 osaksi Yhtyneet Paperitehtaat Osakeyhtiötä. Uuden yhtiön perustavassa yhtiökokouksessa 1920 hallituksen puheenjohtajaksi valittiin kenraali Rudolf Walden. Björnberg valittiin hallituksen jäseneksi, jossa tehtävässä hän toimi kuolemaansa saakka 1924.


title: Mike Mularkey

text: Michael Rene Mularkey (s. 19. marraskuuta 1961) on yhdysvaltalainen amerikkalaisen jalkapallon valmentaja ja entinen pelaaja. Peliurallaan Mularkey pelasi NFL:ssä vuosina 1983-1991 sisempänä laitahyökkääjänä Minnesota Vikingsin ja Pittsburgh Steelersin joukkueissa.. Peliuran jälkeen hän alkoi valmentajaksi. Hän on toimi useissa joukkueissa hyökkäyksen apuvalmentajana ja koordinaattorina. Hän on toiminut kuuden kauden ajan päävalmentajana kolmessa eri joukkueessa. Buffalo Billsissä vuosina 2004-2005, Jacksonville Jaguarsissa vuonna 2012 ja Tennessee Titansissa vuosina 2015-2017. .


title: Apollomatkat

text: Apollomatkat on yksi Pohjoismaiden suurimmista matkanjärjestäjistä, ja se on osa sveitsiläistä Kuoni-matkakonsernia. Kuoni Nordiciin kuuluvat Apollomatkat Suomessa, Apollo ja Golf Plaisir Norjassa, Ruotsissa ja Tanskassa, Falk Lauritsen Tanskassa sekä lentoyhtiö Novair. Kuoni Nordicilla on noin tuhat työntekijää ja miljoona matkustajaa vuodessa. Valikoimassaan sillä on yli 1 600 hotellia ja 150 matkakohdetta 28 eri maassa. Suomessa Apollo toimii nimellä Apollomatkat.


title: Apollomatkat

text: Apollomatkat myy pääasiassa valmismatkoja lämpimiin matkakohteisiin. Apollomatkat myy matkoja internetsivujensa, oman lomamyymälän sekä jälleenmyyjäverkoston kautta. Apollomatkojen jälleenmyyjiin kuuluvat Matka-Vekka, Saga Matkat ja Pohjolan Matka. Apollomatkojen lomamyymälä sijaitsee Helsingin keskustassa, osoitteessa Kaivokatu 10.


title: Apollomatkat

text: Vuodesta 2001 Apollo on kuulunut sveitsiläiseen Kuoni matkakonserniin. Alfred Kuoni perusti Kuonin Zürichissä vuonna 1906. Yhtiö on voittanut tunnustuksen World’s Leading Tour Operator 11 vuotena peräkkäin .


title: Suuri puhallus

text: Suuri puhallus "(Now You See Me)" on vuonna 2013 ensi-iltansa saanut yhdysvaltalainen jännityselokuva, jonka on ohjannut Louis Leterrier. Elokuva kertoo FBI-agentista, joka jäljittää illusionisteja, jotka ryöstävät pankkeja esitystensä aikana lahjoittaen rahat yleisölleen. Elokuvan pääosissa ovat Morgan Freeman, Jesse Eisenberg, Mark Ruffalo, Woody Harrelson, Mélanie Laurent, Isla Fisher, Dave Franco, Michael Caine ja Morgan Freeman.


title: Suuri puhallus

text: Elokuvan jatko-osa "Suuri puhallus 2" sai ensi-iltansa kesäkuussa 2016.


title: Paahtovanukas

text: Paahtovanukas (), joka tunnetaan myös nimillä ”burnt cream”, ”crema catalana” tai ”Trinity cream”, on kermainen vanukas, jossa on rapeaksi paahdettu sokeripinta.


title: Paahtovanukas

text: Paahtovanukas maustetaan perinteisesti vaniljalla. Erilaisia muunnelmia ovat esimerkiksi suklaalla, kahvilla, rosmariinilla, liköörillä, vihreällä teellä, kookoksella tai muilla hedelmillä maustetut paahtovanukkaat.


title: Paahtovanukas

text: Ensimmäisen crème brûléen teon ajankohdasta ei ole kirjattua tietoa. Ranskassa, Espanjassa ja Isossa-Britanniassa on pitkään tehty paahtovanukasta. Isossa-Britanniassa väitetään, että jälkiruoka keksittiin 1600-luvulla Trinity Collegessa Cambridgessa, mistä nimitys ”Trinity cream” juontuu.


title: Paahtovanukas

text: Espanjassa katalonialaisessa keittiössä nimillä Crema Catalana (”katalonialaisen kerma”), Crema cremada (”poltettu kerma”) tai Crema de Sant Josep tunnettu jälkiruoka on crème brûléeta vastaava ruokalaji, jonka väitetään olevan peräisin 1700-luvulta. Se tarjoillaan perinteisesti Saint Josephin päivänä 19. maaliskuuta, vaikka nykyään sitä saatetaan tarjoilla pitkin vuotta. Vanukas on maustettu sitruunan tai appelsiinin kuorella ja kanelilla.


title: Paahtovanukas

text: Vasta 1800-luvulla ranskankielinen nimitys crème brûlée tuli yleiseksi, minkä seurauksena jälkiruoka mielletään yleensä ranskalaiseksi. Kuitenkin ehkä varhaisin tunnettu viittaus paahtovanukkaaseen oli Ranskassa vuonna 1691 julkaistussa François Massialot’n keittokirjassa. Ranskan puolesta puhuu myös se, että resepti on suositumpi Ranskassa kuin missään muualla maailmassa


title: Paahtovanukas

text:
Kun vanukas on hyytynyt ja jäähtynyt, sen pinnalle sirotellaan kerros sokeria, joka sulatetaan ja ”poltetaan”. Perinteisesti paahtamiseen käytetään pientä kaasupoltinta, mutta sen voi tehdä myös liekittämällä tai vaikka uunissa.
Vanukas tarjoillaan yleensä kylmänä, pienessä ja matalassa, usein valkoisessa annosvuoassa.


title: Paahtovanukas

text: Vanukkaan tulee olla asianmukaisesti jäähdytetty valmistamisen jälkeen, sillä munat ja sokeri toimivat kasvualustana bakteereille, jotka voivat aiheuttaa ruokamyrkytyksen. Runsaasti rasvaa sisältävät ruuat imevät vieraita makuja jääkaapissa, joten vanukas tulee kääriä tiukasti muoviin ennen säilöntää. On myös syytä huomata, että sokerikuorrutus tulee lisätä vasta välittömästi ennen tarjoilua, muuten kuori pehmenee jääkaapissa.


title: The Chili Con Carne Club

text: The Chili Con Carne Club on vuonna 1995 kuvattu puolituntinen lyhytelokuva. Elokuvan pääosia esittävät John Philbin, Kristy Swanson, Martin Charles Warner, Kathleen Wilhoite, John Bizarre, Mel Gibson, Alan Palo ja Jeffrey Anderson-Gunther. Elokuvan on ohjannut Jonathan Kahn.


title: Etelä-Georgian saaren valtaus

text: Etelä-Georgian saaren valtaus (), joka tunnetaan myös nimellä Grytvikenin taistelu, käytiin 3. huhtikuuta 1982 Etelä-Georgian saaren itärannikon hallinnasta. Argentiina sai alueen hallintaansa siirrettyään alueelle ylivoimaisen joukon alueella olleita brittejä vastaan.


title: Etelä-Georgian saaren valtaus

text: Edinburghilaisen Christian Salvesen Companyn johtaja ilmoitti 1975 ulkoministeriölle () yhtiön omistavan kaksi vanhaa valaanpyyntiasemaa Etelä-Georgiassa sekä aikovansa ostaa kaksi muuta Argentiinan hallinnoimaa asemaa samalta alueelta. Georgias del Sur S.A.:n omistaja Constantino Davidoff sai luvan 1978 purkaa Etelä-Georgian saaren valaanpyyntiasemat Leithissä, Stromnessissa ja Husvikissa, jolloin Falklandinsaarten kuvernööri epäsi yhtiön toimiluvan alueella. Ulkoministeriö salli lopulta yhtiön jatkaa toimintaansa, minkä jälkeen Davidoff jatkoi hankettaan 1980 hankkimalla yli 100 000 punnalla purkamisen vaatimia tarvikkeita.


title: Etelä-Georgian saaren valtaus

text: Elokuussa 1981 Davidoff anoi käyttöönsä Argentiinan laivaston jäänmurtajaa, jolla hän aikoi kuljettaa materiaalia ja henkilöstöä alueelle ja sieltä pois.


title: Etelä-Georgian saaren valtaus

text: Britannian suurlähetystö vastaanotti 10. maaliskuuta Davidoffin ilmoituksen 41 merisotilaan oleskelusta Etelä-Georgialla. Ilmoituksen mukaan osasto viipyisi alueella neljä kuukautta. Seuraavana päivänä osasto lähti merelle ARA "Bahía Buen Sucesolla" eikä siten saanut suurlähetystön ohjeita alueella noudatettavista toimintatavoista. Osastoon ei saatu sen noudattaman radiohiljaisuuden vuoksi yhteyttä.


title: Etelä-Georgian saaren valtaus

text: Davidoffin osasto saapui Leithiin 18. maaliskuuta Etelä-Georgian saarelle aloittaen lastin purkamisen ja majoitusvalmistelut. British Antarctic Surveyn tutkimusaseman henkiköstö havaitsi seuraavana päivänä aluksen Leithin satamassa ja tukikohdan, jossa liehui Argentiinan lippu. Argentiinalaisten leirin suunnalta kuultiin myös laukauksia. Tutkimusaseman johtaja ilmoitti asiasta kuvernööri Rex Huntille Port Stanleyyn, joka ilmoitti 20. huhtikuuta maistraattia vaatimaan argentiinalaisia esittämään tai hankkimaan tarvittavat luvat. Argentiinalaiset laskivat lipun, mutta luvien hankintaan ei ryhdytty. 21. maaliskuuta "ARA Bahia Buen Suceso" lähti merelle jättäen tuomansa henkilöstön ja materiaalin Leithiin.


title: Etelä-Georgian saaren valtaus

text: Hunt oli jo edellisenä päivänä raportoinut tilanteesta Lontooseen, josta ulkoministeriö lähetti nootin Argentiinalle. Saman aikaisesti lähetettiin "HMS Endurance" poistamaan Argentiinan lippu ja estämään aluksen argentiinalaisen sotilashenkilöstön pääsy maihin. Alukselle otti kolmentoista oman sotilaansa lisäksi varuskunnasta yhdeksän miestä ja lähti Etelä-Georgian saarelle. Argentiinan hallituksen vastauksena noottiin ilmoitettiin argentiinalaisten poistuneen kuljetusaluksensa mukana, jolloin "HMS Endurance" kutsuttiin takaisin Port Stanleyyn. Mutta 22. helmikuuta Etelä-Georgiasta saatiin tieto argentiinalaisten paikalla olosta ja tarvittavien lupien puuttumisesta. Lordi Corrington lähetti 23. maaliskuuta uuden viestin Buenos Airesiin, jonka mukaan "ARA Bahia Buen Suceson" tulee noutaa argentiinalaiset tai sitten merijalkaväki poistaa heidät.


title: Etelä-Georgian saaren valtaus

text: "HMS Endurance" aloitti uudelleen matkansa Etelä-Georgiaan ja alus saapui Grytvikeniin 24. maaliskuuta. Alukselle annettiin kuitenkin ohjeet, joiden mukaan se ei saanut ryhtyä toimiin argentiinalaisten poistamiseksi. Aluksen mukana saapuneet merijalkaväen sotilaat siirtyivät kuitenkin maihin ja alus siirtyi merelle tiedustelemaan.


title: Etelä-Georgian saaren valtaus

text: Argentiinan hallitus ei kuitenkaan sietänyt brittien uhittelua ja 23. maaliskuuta saamansa nootin jälkeen se päätti määrätä 18. maaliskuuta Ushuaiasta merelle lähteneen laivaston jäänmurtaja "ARA Bahía Paraíson" miehittämään Etelä-Georgian saaren. Alus saapui hieman ennen puolta yötä 24. maaliskuuta Leithiin, jossa kymmenen luutnantti Alfredo Astizin komennossa ollutta argentiinalaista sotilasta rantautuivat kohtaamatta vastarintaa. Jäänmurtajan Alouette-helikopteri seurasi "HMS Endurancea".


title: Etelä-Georgian saaren valtaus

text: Argentiinan laivaston korvetti "ARA Guerrico" , joka oli pikaisesti saatu Puerto Belgranon telakalta palvelukseen, oli saanut määräyksen lähteä Grytvikeniin. Korvetille nousi 28. maaliskuuta kello 8 alkaen 40 merijalkaväen sotilasta varusteineen. Aluksella oli lisäksi kannellaan maavoimien Puma helikopteri ja laivaston Alouette III -helikopteri. Joukkojen, jotka oli nimetty kapteeni Trombettan komennossa olevaksi Grupo de Tareas 60.1:ksi, tarkoituksena oli vallata Grytviken.Astiz ilmoitti 2. huhtikuuta miehilleen Leithissä Argentiinan vallanneen Falklandin saaret.


title: Etelä-Georgian saaren valtaus

text: Port Stanleyn kukistumisesta oppineena Brittien merijalkaväkiosaston johtaja luutnantti Mills linnottautui King Edward Pointiin lähelle lahden suuta käyttäen British Antarctic Surveyn rakennuksia hyväkseen. Tukikohdan suojaksi viritettiin piikkilankaa ja miinoja. Rannikon edustalla oleva "HMS Endurance" piti yhteyttä sekä maissa olevaan Millsin osastoon että Lontooseen. Argentiinalaisosasto saapui 2. huhtikuuta Etelä-Georgian rannikolle, minkä jälkeen argentiinalaiset joukot valtasivat Etelä-Georgian ja Eteläiset Sandwichsaaret. Argentiinalainen Puma-helikopteri ammuttiin alas käsiaseilla, jolloin neljä sen kyydissä ollutta sai surmansa.


title: Hardi Tiidus

text: Hardi Tiidus (8. marraskuuta 1918 Tallinna – 21. maaliskuuta 1999 Tallinna) oli virolainen televisiotoimittaja, tietokirjailija ja kääntäjä. Suomalaisille hän tuli tunnetuksi Naapurivisassa.


title: Hardi Tiidus

text: Tiidus oli asiantuntija antiikin alalla ja käänsi viroksi useita kirjoja tästä aiheestä, muun muassa Robert Graves:n "Minä, Claudius" ja "Claudius jumala".


title: Naapurivisa

text: Naapurivisa () oli vuosina 1966–1970 televisiossa esitetty Viron SNT:n ja Suomen joukkueiden välinen tietokilpailumaaottelu. Ohjelma oli Suomen Mainos-TV:n ja Eesti TV:n yhteistuotanto. Kilpailu pidettiin vuosittain kaksiosaisena ja osat nauhoitettiin sekä Helsingissä että Tallinnassa. Voittajajoukkue ratkaistiin kahden kilpailun yhteistuloksen perusteella. Ensimmäinen ohjelma nauhoitettiin Helsingissä 18. syyskuuta 1966.


title: Naapurivisa

text: Kummastakin maasta kilpailuun osallistui kolmihenkinen joukkue. Suomea edustivat alkuun tunnettu tietokilpailija Esko Kivikoski, historianopettaja Erkki Holvikivi ja tietosanakirjatoimittaja Keijo Virtamo. Holvikiven tilalle tuli toisella tuotantokaudella Väinö Sutinen. Eestiä edustivat aluksi toimittajat Hardi Tiidus ja Valdo Pant sekä teatterimies Voldemar Panso. Panson tilalle tuli toisella kerralla urheilutoimittaja Toomas Uba ja Pantin tilalle vuonna 1968 Tõnis Laisaar. Varsinkin Tiidus nousi Suomessakin tunnetuksi tv-kasvoksi "Naapurivisan" ansiosta. Visan tuomareina toimivat suomalainen kielitieteilijä Lauri Posti ja hänen virolainen kollegansa Paul Ariste. Lisäksi ohjelmassa oli musiikkivieraita kummastakin maasta. Kilpailun palkintona oli taiteilija Tapio Vilpposen veistos "Miettivät veljet".


title: Naapurivisa

text: "Naapurivisa" lopetettiin viiden tuotantokauden jälkeen vuonna 1970, koska Neuvostoliiton johto ei halunnut virolaisten ja suomalaisten suhteiden muodostuvan liian tiiviiksi. Viron itsenäistymisen jälkeen Mainos-TV ja Eesti Reklaami-TV järjestivä vuonna 1993 vielä yhden kaksiosaisen kilpailun, joka kuvattiin Tallinnassa. Suomea edustivat historiantutkija Kalervo Hovi, matkailukonsultti Pekka Nieminen ja toimittaja Sakari Nupponen, Viroa alkuperäisen ohjelman Tõnis Laisaar sekä Aare Sirel ja Tiit Kuningas.


title: The True Confessions of Charlotte Doyle

text: The True Confessions of Charlotte Doyle on yhdysvaltalaisen kirjailijan Avin romaani vuodelta 1990. Se sijoittuu 1800-luvulle ja kertoo hienostoperheen 13-vuotiaan tyttären vaiheikkaasta laivamatkasta Englannista Yhdysvaltoihin. Avi sai romaanista Boston Globe–Horn -palkinnon ja Newbery Honor -kunniamaininnan.


title: The True Confessions of Charlotte Doyle

text: Romaanin pohjalta on ollut suunnitteilla elokuva, jonka käsikirjoittajana ja ohjaajana toimisi Danny DeVito. Charlotte Doylen rooliin valittiin alun perin Dakota Fanning, mutta myöhemmin rooliin kiinnitettiin Saoirse Ronan. Muissa pääosissa olivat Morgan Freeman ja Pierce Brosnan. Elokuva kuitenkin peruuntui Freemanin jouduttua auto-onnettomuuteen vuonna 2008 kaksi viikkoa ennen kuvausten alkamista. DeVito puhui elokuvan tekemisestä vielä helmikuussa 2013. Hän etsi tuolloin uutta näyttelijää Doylen rooliin, ja tuolloisen tiedon mukaan kuvausten oli määrä alkaa heinäkuussa 2014.


title: Moniheli

text: Moniheli ry on keväällä 2010 perustettu ruohonjuuritason monikulttuuri- ja maahanmuuttajajärjestöjen yhteistyöverkosto, jonka kotipaikka on Helsinki. Verkosto pyrkii edesauttamaan yhteistyötä eri järjestöjen kesken kehittääkseen suomalaisen yhteiskunnan monimuotoisuutta ja yhdenvertaisuutta. Moniheli edistää, kehittää ja tukee kaikkien jäsentensä ja jäsenjärjestöjensä fyysistä ja henkistä hyvinvointia sekä taloudellista ja sosiaalista kehitystä. Järjestön tavoitteena onkin avoin, yhtenäinen ja monikulttuurinen suomalainen yhteiskunta, jossa kulttuurillista, kielellistä ja uskonnollista erilaisuutta ymmärretään, arvostetaan ja tuetaan, ja joka toimii reilusti ja oikeudenmukaisesti. Moniheli on puoluepoliittisesti sitoutumaton, mutta kannustaa jäseniään täysivaltaiseen poliittiseen osallistumiseen suomalaisessa yhteiskunnassa.


title: Moniheli

text: Monihelin piiriin kuuluu yli 100 monikulttuurista jäsenjärjestöä, jotka edustavat yli toistakymmentä erilaista kulttuurista taustaa ja 3000 ihmistä. Moniheli tarjoaa jäsenilleen koulutusta, ohjausta, työpajoja, seminaareja ja muita tapahtumia sekä rohkaisee näitä poliittiseen ja yhteiskunnalliseen vaikuttamiseen erityisesti maahanmuuttoon ja monikulttuurisuuteen liittyvissä kysymyksissä.


title: Moniheli

text:
Organisaatio syntyi Monikulttuuriyhdistys Familia Clubin kolmivuotisen projektin tuloksena ja itsenäistyi 17. huhtikuuta 2010 omaksi kattojärjestönä toimivaksi yhdistyksekseen. Toimintaa rahoittavat pääasiassa Raha-automaattiyhdistys ja Helsingin kaupungin kulttuurikeskus.
Moniheli toteutti vuonna 2010 yhteistyössä aktiivisten maahanmuuttajien, oikeusministeriön koordinoiman EPACE-hankkeen ja VTT:n sosiaalisen median tutkimusprojekti Somuksen kanssa yhteisöllisen Monimos-verkkopalvelun. Tämä monikulttuurijärjestöille ja kansainvälisesti suuntautuneille ihmisille suunnattu sosiaalinen media edistää osallistumista, verkostoitumista, monimuotoisuutta ja aktiivista kansalaisuutta sekä toimii yhteistyöfoorumina ja tiedotuskanavana. Moniheli vastaa palvelun ylläpidosta.


title: Canon PowerShot A800

text: Canon PowerShot A800 on Canonin valmistama digitaalinen kompaktikamera. Se on yksi Canonin edullisimmista kameramalleista, ja sen virtalähteenä toimivat AA kokoiset paristot.


title: Canon PowerShot A800

text: PowerShot A800 kuvasuoritin on Canonin DIGIC III. Kameralla on mahdollista kuvata valokuvien lisäksi videota, ja videon enimmäistarkkuus on 640 x 480 pikseliä, ja kuvataajuus 30 kuvaa sekunnissa.


title: Itchycoo Park

text: Itchycoo Park on Small Faces -yhtyeen psykedeelinen kappale, joka julkaistiin singlenä elokuussa 1967. Kappale nousi kolmanneksi Britannian levymyyntitilastossa, ja ylsi ainoana Small Facesin levytyksenä Yhdysvalloissa 20 myydyimmän joukkoon. Sävellyksestä ja sanoituksesta vastasivat yhtyeessä soittavat Steve Marriott ja Ronnie Lane.


title: Itchycoo Park

text: Kappaleen tarina sijoittui Marriottin ja Lanen lapsuudenmaisemiin Lontoon East Endiin. Kysymyksessä ei ollut puisto, vaan 1950-luvun yleinen joutomaa, jossa saattoi olla yhä sodan jäljiltä pommitettujen talojen raunioita. Nostalgisen laulun erikoisuus oli soundeja tahallisesti vääristelevä "tuulitunneliefekti" (flanging effect), jolla saatiin aikaan ennen kuulematon äänimaailma. BBC julisti laulun ilmestyessään soittokieltoon sen huumausaineiden käyttöön liitetyn sisällön vuoksi.


title: Sherdog

text: Sherdog on yhdysvaltalainen vapaaotteluun keskittynyt uutissivusto. Sivuston omistaa CraveOnline-verkosto ja sillä on sopimus ESPN-urheilukanavan kanssa sisällön jakamisesta.


title: Sherdog

text: Jeff "Sherdog" Sherwood perusti lempinimeään kantavan vapaaottelusivuston vuonna 1997, työskennellessään päätoimisesti lentokonevalmistaja Boeingilla. Alun perin pääasiassa tapahtumien ennakkotietoihin ja tuloksiin keskittynyt sivusto kasvoi orgaanisesti vapaaottelun suosion kasvaessa ja Sherwoodin, sekä myöhemmin mukaan tulleen Garret Poen, lisätessä sivustolle lisää palveluita. Sherwoodin Boeing-sopimuksen loputtua sivustosta tuli hänen päätyönsä.


title: Sherdog

text: Sherdogin ja maailman suurimman ammattilaisvapaaotteluorganisaation, Ultimate Fighting Championshipin suhde on ollut ajoittain ongelmallinen. UFC:n presidentti, Dana White kielsi Sherdogin ja myös muiden vapaaotteluun keskittyneiden uutissivustojen pääsyn UFC:n tapahtumiin lokakuussa 2005, vastalauseena sille että Sherdog uutisoi K-1 ja PRIDE promootiosta UFC:n vertaisina. White yritti myös houkutella sivuston silloisen vastaavan päätoimittajan, Josh Grossin, johtamaan UFC:n omia internetpalveluita. Gross kieltäytyi tarjouksesta ja kiihdytti osapuolten välistä vihanpitoa kirjoittamalla avoimen kirjeen, jossa syytti UFC:tä piittaamattomuudesta lajin steroidiongelmaa kohtaan. Vielä Grossin lähdettyä Sherdogin palveluksesta sivusto jatkoi UFC:tä ja Dana Whitea ärsyttäneiden artikkeleiden julkaisemista. Esimerkiksi Sherdogin uuden päätoimittajan, Loretta Huntin paljastettua UFC:n evänneen managereilta pääsyn tapahtumien backstage-tiloihin, Dana White haukkui Huntin julkisesti "tyhmäksi nartuksi". Porttikielto tapahtumiin loppui 2009 mutta astui uudelleen voimaan marraskuussa 2010, 2 tuntia ennen "UFC Live: Vera vs. Jones"-tapahtuman alkua.


title: Sherdog

text:
Sherwood ja Poe myivät Sherdogin CraveOnline-verkostolle maaliskuussa 2007. Sherwood jatkui kuitenkin edelleen työskentelyä sivustolla. Saman vuoden toukokuussa Shardog ja ESPN solmivat sopimuksen sisällön jakamisesta.
Sherdog tarjoaa uutisia, blogeja, haastatteluita, tapahtumien ennakkotietoja ja tuloksia, kuntoiluosion ja keskustelufoorumin. Fight finder -tietokanta sisältää laajan arkiston ottelutilastoja. Sherdog julkaisee myös säännöllisesti top10-parhaat vapaaottelijat listan painoluokittain sekä top10 pound for pound -listan.


title: Anke Angela

text: Anke Angela on Klaus-Dieter Oelze Shiffahrtsin rahtilaiva, jonka haltijana on Gibraltarille rekisteröity Echoship ApS. Alus on valmistunut 1984 nimellä "Claudia-Isabel"


title: Anke Angela

text: Asselilainen K. Braack GmbH & Co. KG tilasi aluksen Hampurista operoivalle Braack Schiffarts KG varustamolleen Schiffswerft Hugo Petersiltä Wewelsflethistä. Sen köli laskettiin 28. toukokuuta 1984 telakkanumerolla 598 ja alus laskettiin vesille vielä samana vuonna 30. syyskuuta. Alus valmistui 1. marraskuuta.


title: Anke Angela

text: "Claudia-Isabell" myytiin hampurilaiselle Klaus Dieter Oelze KG:lle. Alus sai joulukuussa 1997 nimen "Anke-Angela" ja se rekisteröitiin Antigua ja Barbudalle. Se siirrettiin tammikuussa 2005 Gibraltarille.


title: Anke Angela

text: Laiva ajoi karille Itämerellä Kalmarinsalmessa 10. tammikuuta 2012. Kapteenia ja perämiestä epäillään ruorijuopumuksesta.


title: Are Waerland

text: Are Waerland (nimi alun perin Paul Henrik Fager; 13. huhtikuuta 1876 Tammisaari – 20. marraskuuta 1955 Alassio, Italia) oli suomalainen ruotsin kielellä kirjoittanut kirjailija ja terveysfilosofi. Waerlandin ravitsemusopin perustana oli laktovegetaarinen ruokavalio.


title: Are Waerland

text: Waerlandin vanhemmat olivat laivanvarustaja, kauppias ja Hollannin varakonsuli Henrik Nikolaus Fager ja Hilda Charlotta Förbom. Hän pääsi ylioppilaaksi 1894 (Nya svenska läroverket i Helsingfors) ja lähti sitten pariksi vuodeksi merille. Vuonna 1896 Waerland alkoi opiskella historiaa ja filosofiaa Helsingin yliopistossa. Waerland toimi kansanopiston opettajana ja johtajana Ahvenanmaalla. Hän oli mukana kansanvalistustyössä ja sortovuosien aikana hän liittyi mukaan aktivistien toimintaan ja salakuljetti muun muassa Ruotsista Fria Ord-lehtiä ja levitti niitä Suomessa. Näihin aikoihin hän alkoi myös kirjallisen toimintansa, ensimmäinen painettu teos oli vuonna 1899 ilmestynyt "Minnesblad ur Fiskars Bruks historia 1649-1899".


title: Are Waerland

text: Waerland joutui poistumaan Suomesta ja hän lähti sitten Englantiin jossa hän opiskeli filosofiaa ensin Edinburghissa ja sitten Lontoossa. Waerland tutustui Englannissa lääkäri Alexander Haigin kirjoituksiin ja myöhemmin siirryttyään opiskelemaan Pariisiin hän sai paljon vaikuteita Sorbonnen yliopiston professorina toimineelta Charles Jacques Bouchardilta. Waerland palsi Suomeen 1906 ja perusti paluunsa jälkeen raittiutta korostaneen "Frisinnade Arbetarföreningen"-nimisen yhdistyksen. Pian Waerland siirtyi kuitenkin Ruotsiin jossa hän jatkoi lääketieteen ja filosofian opintojaan Uppsalassa, piti kansansivistysluentoja ympäri Ruotsia ja toimi myös aika ajoin sijaisopettajana kansankorkeakouluissa. Hän julkaisi myös filosofiaa ja psykologiaa käsitelleitä kirjoituksiaan.


title: Are Waerland

text: Vuonna 1924 Waerland sai julkisuutta "När länkarna brista" nimisellä kirjallaan. Teos käsitteli Upplands Väsbyssä tapahtunutta erään apteekkarin murhaa josta oli epäilty kahta paikkakunnalla liikkunutta kiertelevää italialaista. Waerland väitti kirjassaan että murhaan oli syyllistynyt eräässä sairaalassa palvellut huumeita käyttänyt lääkäri. Waerlandin kirja joutui takavarikkoon ja hänet tuomittiin oikeudessa kolmen kuukauden vankeusrangaistukseen ja 10 000 kruunun sakkoihin. Kärsittyään rangaistuksensa Waerland lähti Ruotsista ja asettui pariksi vuodeksi Italiaan Alassion kaupunkiin. Hän siirtyi sitten Lontoseen jossa hän sitten julkaisi 1934 tunnetuimman teoksensa "In the cauldron of disease". Kirjassa Waerland esitti mielipiteenään että useimmat sairaudet johtuivat loppujen lopuksi vääristä elämäntavoista ja vääränlaisesta ruokavaliosta.


title: Are Waerland

text: Ruotsissa alkoi "Frisksport"-lehden toimittaja Agne Windmark julkaista näihin aikoihin Waerlandin ajatuksia lehdessään ja vuonna 1936 hän sai suostuteltua Waerlandin palaamaan Ruotsiin. Waerland alkoikin nyt levittää terveysfilosofisia ajatuksiaan sekä luentojen että kirjoitusten avulla. Toisen maailmansodan jälkeen Waerlandin teorioista kiinnostuttiin myös Pohjolan ulkopuolella Keski-Euroopassa ja Yhdysvalloissa. Waerland asui Ruotsin ulkopuolella pääosan viimeisistä elinvuosistaan. Hän kuoli sydänkohtaukseen Alassiossa Italiassa marraskuussa 1955.


title: Are Waerland

text: Are Waerland oli naimisissa kolme kertaa:


title: Are Waerland

text:
Nimellä "Paul Fager" :
Nimimerkillä "Ragnar Dag":
Nimellä "Are Waerland":


title: Vera Olli

text: Vera Johanna Paldán, kirjailijanimi Vera Olli (1. joulukuuta 1889 Turku – 28. huhtikuuta 1971 Nousiainen) oli suomalainen kirjailija.


title: Friends with Benefits

text: Friends with Benefits voi viitata:


title: Katri Bergholm

text: Katri Bergholm, os. "Ignatius" (27. joulukuuta 1878 Helsinki – 7. huhtikuuta 1949 Helsinki) oli suomalainen kirjailija joka oli Suomen Sotilaskotiliiton perustaja ja ensimmäinen puheenjohtaja.


title: Katri Bergholm

text: Katri Bergholmin vanhemmat olivat Suomen tilastollisen keskusviraston johtaja, senaattori Karl Emil Ferdinand Ignatius (1837–1909) ja Amanda Kristina Bergman (1841–1921). Hän oli naimisissa vuodesta 1900 professori filosofian tohtori Axel Herman Bergholmin kanssa joka toimi eduskunnan ylikirjastonhoitajana.


title: Katri Bergholm

text: Katri Bergholm toimi 1917–1918 vangittujen ja karkotettujen avustustoimikunnan puheenjohtajana. Vuonna 1918 hän teki aloitteen sotilaskotien perustamisesta ja ensimmäinen sotilaskoti avattiinkin tammikuussa 1919. Bergholm toimi sitten Suomen Sotilaskotiliiton puheenjohtajana 1921–1937.


title: Katri Bergholm

text: Suomen Sotilaskotiliitto lyötti vuonna 1948 Essi Renwallin suunnitteleman "Katri Bergholm"-mitalin, joka voidaan myöntää sotilaskotityössä erityisesti ansioituneille henkilöille.


title: Katri Bergholm

text: Katri Bergholm toimi myös Mannerheimin lastensuojeluliiton varapuheenjohtajana vuodesta 1928.


title: Katri Bergholm

text: Hänelle myönnettiin mm. Vapaudenristin 1 lk m.k., VR 2 ja VR 3 sekä Suomen Valkoisen Ruusun ja Suomen Punaisen Ristin ansioristit.


title: Katri Bergholm

text: Bergholm piti 1930- ja 1940-luvulla "Isoäidin kirjeenvaihto"-nimistä suosittua palstaa Kotiliesi-lehdessä.


title: Katri Bergholm

text:
Omalla nimellä:
Nimimerkillä "isoäiti":


title: Pictures of Matchstick Men

text:
Pictures of Matchstick Men oli Status Quon ensimmäinen single.
Yhtyeen neljä aikaisempaa levytystä oli tehty eri nimen alla. Kappale julkaistiin Englannissa marraskuussa 1967. Se sai hyvän vastaanoton ja nousi kymmenen myydyimmän singlen joukkoon kotimaansa lisäksi myös Kanadassa. Yhdysvalloissa laulu jäi heidän ainoaksi hitikseen. Kappale edusti tyylillisesti psykedeelistä rockia, jossa oli havaittavissa myöhemmin suosioon nousseen purukumipopin aineksia. Seuraava single "Black Veils of Melancholy" ei menestynyt, vaan sai osakseen maailmanlaajuista kritiikkiä koska muistutti liian paljon edeltäjäänsä.


title: Late Lisko

text: Late Lisko () on sanattomaan huumoriin perustuva animaatiosarja. Sen ovat tuottaneet TeamTO ja Tuba Entertainment yhteistyössä Cake Entertainmentin kanssa. Se perustuu alkuperäiseen "Disney Channel Asia"ssa esitettyyn sarjaan. Oscar's Oasista voidaan katsoa joillain kanavilla kolmiulotteisena Nintendo 3DS-lähetyksenä.. Suomessa sarjaa esittää MTV3 Juniori. Se näkyy myös satelliittivastaanottimella Eurobird 1:sta "POP"-kanavalta.


title: Late Lisko

text: Late ("Oscar") on lisko, joka asuu nimeämättömällä aavikolla. Aavikolla on samoja piirteitä kuin Saharalla, Kalaharilla ja Pohjois-Amerikan aavikoilla. Asfaltilla päällystetty tie halkaisee alueen ja sitä käyttävät satunnaiset rekat. Aavikolle on tuotu ( ja tuodaan lisää) erilaisia jätteitä, joita päähenkilöt tutkivat löytäen satunnaisesti tavaroita, joista on heille iloa. Late on yleensä etsimässä itselleen vettä tai ruokaa. Late yrittää jatkuvasti varastaa läheiseltä kanafarmilta munia syötöväksi. Laten naapurina asustavat kolme epätavallista ystävystä: Popy - aavikkokettu, Buck - korppikotka ja Harchi - hyeena. He asustavat hylätyssä koulubussissa. Alueella on syviä kanjoneita, joihin päähenkilöt usein putoilevat samaan tapaan kuin Kelju K. Kojootti jahdatessaan "Maantiekiitäjää".


title: Late Lisko

text: Neljä päähenkilöä ovat:


title: Late Lisko

text: Jokainen jakso kestää 7 minuuttia, jaksoja on tehty 78.


title: Nokia Lumia 900

text: Nokia Lumia 900 on Microsoft Mobilen valmistama älypuhelin. Sen julkisti Nokia tammikuussa 2012 CES 2012 -messuilla. Se oli ensimmäinen Nokian itse valmistama Windows-puhelin ja myös ensimmäinen Nokian älypuhelin, joka tukee LTE-verkkoa eli 4G-verkkoa.


title: Nokia Lumia 900

text: Saksasta saadun tiedon mukaan Lumia 900:aan ei saa Windows Phone 8 -päivitystä, minkä vuoksi T-Mobile ei ota sitä myyntiinsä.


title: Nokia Lumia 900

text: Lumia 900 eroaa Lumia 800 -mallista suuremman 4,3" (109 mm) näytön osalta, merkittävästi suuremman 1830 mAh akun osalta, neljännen sukupolven 4G verkkotuen myötä sekä laitteen toisella kameralla, joka mahdollistaa esimerkiksi videopuhelut.


title: Nokia Lumia 900

text: Nokian Windows Phone -laitteista löytyy neljä valmistajan omaa ohjelmapalvelua, joka erottaa puhelimet muista saman ohjelmistoalustan laitteista: ilmainen navigointiohjelma "Nokia Navigointi", karttaohjelmisto "Nokia Kartat", musiikki- ja nettiradio-ohjelmisto "Nokia Music" sekä "App Highlights", joka tarjoaa operaattorikohtaisia ohjelmistoja.


title: Nokia Lumia 900

text: Nokian esiasentamien Windows Phone -ohjelmistojen lisäksi valmistaja tarjoaa laitteeseen joukon muita Nokian omia lisäohjelmia Nokia Collection nimen alla. Huhtikuussa 2012 Nokia Collection sisälsi seuraavat sovellukset: "Nokia Julkiset", sijaintitietoinen julkisen liikenteen aikataulu- ja reitityspalvelu, "Creative Studio", kuvankäsittelysovellus, "TuneIn Radio", globaaliset ja paikalliset verkkoradiot tarjoavaa sovellus, "CNN", CNN-uutiskanavan uutisluku- ja videonkatselusovellus, "WRC Live", rallin mm-sarjan reaaliaikaisia tuloksia ja syötteitä tarjoava sovellus. Myöhemmin mukaan tulivat: Nokia Kartat, Nokia Navigointi, Nokia Musiikki ja Nokia TV.


title: Kadonneen aarteen metsästys

text: Kadonneen aarteen metsästys on rap-artisti Aztran kolmas albumi, joka julkaistiin omakustanteena 29. helmikuuta 2012. Albumin kappaleesta "Syssymmäl" julkaistiin musiikkivideo lokakuussa 2011. Hip hop -sivusto Redrum-187 tarjosi kappaleen "Jää" ilmaisladattavaksi sivuillaan 22. helmikuuta 2012. "Jää" -kappaleesta julkaistiin huhtikuussa 2012 myös RPK:n tekemä remixversio nimellä "Jää (sulaa RPK remix)".


title: Breugnon

text: Breugnon on Ranskan kunta Bourgogne-Franche-Comtén alueella Nièvren departementissa. Se sijaitsee departementin pohjoisosassa Clamecyn lounaispuolella. Kunnassa on arviolta 177 asukasta (vuonna 2014) ja sen pinta-ala on 13,35 neliökilometriä.


title: Bulcy

text: Bulcy on Ranskan kunta Bourgogne-Franche-Comtén alueella Nièvren departementissa. Se sijaitsee departementin länsiosassa Neversin pohjoispuolella. Kunnassa on arviolta 136 asukasta (vuonna 2014) ja sen pinta-ala on 8,43 neliökilometriä.


title: Arleuf

text: Arleuf on kunta Nièvren departementissa Burgundin hallintoalueella Keski-Ranskassa. Kunnassa oli vuonna 2008 792 asukasta. Kunnan pinta-ala on noin 60 neliökilometriä.


title: Rikkasoljo

text: Rikkasoljo ("Commelina communis") on soljokasvehin ("Commelinaceae") kuuluva yksivuotinen ruoho, jonka alkuperäinen elinalue on Aasiassa.


title: Rikkasoljo

text: Rikkasoljo kasvaa 10–40 senttimetriä korkeaksi. Sen kukintona on viuhko. Kukan värikkäistä sisäkehälehdistä kaksi on sinistä ja yksi valkoinen. Hedelmänä on kota.


title: Rikkasoljo

text: Suomessa rikkasoljo on hyvin harvinainen satunnaiskasvi, jota on tavattu muun muassa kaatopaikoilta.


title: Armes

text: Armes on Ranskan kunta Bourgogne-Franche-Comtén alueella Nièvren departementissa. Se sijaitsee departementin pohjoisosassa aivan Clamecyn itäpuolella. Kunnassa on arviolta 306 asukasta (vuonna 2014) ja sen pinta-ala on 8,49 neliökilometriä.


title: Achun

text: Achun on Ranskan kunta Bourgogne-Franche-Comtén alueella Nièvren departementissa. Se sijaitsee departementin keskiosassa Neversin koillispuolella. Kunnassa on arviolta 150 asukasta (vuonna 2014) ja sen pinta-ala on 24,51 neliökilometriä.


title: Suomen vuoden 2012 presidentinvaalin kannatusmittaukset

text:
Presidenttiehdokkaiden gallup-kannatus 2012 sivu seuraa ennen vuoden 2012 Suomen presidentinvaalia ehdokkaiden kannatuksen kehitystä kokoamalla yhteen ja esittämällä graafisesti mielipidemittausten eli gallupien tuloksia. Lähteinä ovat tiedotusvälineiden tilaamat ja raportoimat mielipidetiedustelut.
Ensimmäiset mielipidetiedustelut ovat elo–syyskuulta 2011, jolloin vaaliasetelmat ja ehdokkaiden nimet alkoivat olla tiedossa. Presidentinvaalin ensimmäinen kierros toimitetaan tammikuussa 2012. Helsingin vaalialueen vaalilautakunta on arponut ehdokkaiden numerot, jotka ovat seuraavat, Pekka Haavisto ehdokasnumerolla 2, Timo Soini numerolla 3, Paavo Väyrynen 4, Paavo Lipponen 5, Sauli Niinistö 6, Sari Essayah 7, Eva Biaudet 8 ja Paavo Arhinmäki 9.


text: Mielipidetiedusteluja julkaisseet tiedotusvälineet ja niiden taulukossa käytettyjen nimien lyhenteet ovat seuraavat:


text: Ehdokkaiden kannatus voidaan ilmoittaa kahdella eri tavalla . Eduskuntavaaleissa ja aiemmissa presidentinvaaleissa on käytetty tapaa, jossa kannatusprosentit lasketaan kyselyssä kantansa ilmaisseiden perusteella, ts. ehdokkaiden kannatustenprosenttien summa on sata. 2012 presidentivaalien kamppailun aikana tiedotusvälineet ovat alkaneet suosia uutta tapaa, jossa ns. "ei osaa sanoa" (EOS) ja "ei ilmoittanut kantaansa" ryhmät lasketaan omaksi luokakseen, jolloin ehdokkaiden yhteen laskettu kannatus on alle sata prosenttia, tyypillisesti n. 70 - 80%. Vielä elokuussa 2011 Yle laski kannatuksen vain kantansa ilmaisseista. Lokakuussa herätti hämmennystä iltapäivälehtien erilainen tapa julkaista luvut. Iltalehti laski kannatukseen mukaan myös kantansa ilmoittamatta jättäneiden osuuden. MTV3:n Timo Haapalan mukaan Ilta-Sanomien tapa julkaista kannatus kantansa ilmaisseiden mukaan on huono ja esimerkiksi Iltalehden tapa on "linjassa sen tavan kanssa, miten presidentinvaaligallupeja on tehty ennenkin". MTV3:n asiantuntijana käyttämän Pertti Suhosen mukaan ristiriidoissa ei ole ongelmaa, kunhan ilmaistaan selkeästi, kumpaa tapaa on käytetty. Ylen Jari Korkki perusteli tapaa sillä, että kantansa piilottaville pitää antaa mahdollisuus miettiä kantaansa.. Tässä artikkelissa kannatusta on laskettu molemmilla tavoilla.


text: Tiedotusvälineet tilaavat mittaukset yrityksiltä, joiden käyttämät kyselytavat ja raakatiedon käsittelyssä käyttämät menetelmät poikkeavat toisistaan. Tämän vuoksi jopa samaan aikaan tehtyjen kyselyiden tuloksissa on isojakin eroja.


text: Suomen Nuorisoyhteistyö – Allianssi järjesti nuorisovaalit, joissa ensimmäisellä kierroksella äänensä antoi 76 417 nuorta 650 koulusta, äänet jakautuivat ehdokkaiden kesken seuraavasti (pyöristetty ensimmäiseen desimaaliin): Sauli Niinistö 36,1 %, Timo Soini 20,3 %, Pekka Haavisto 16,2 %, Paavo Arhinmäki 7,9 % , Paavo Väyrynen 7,4 %, Paavo Lipponen 5,3 %, Eva Biaudet 4,5 %, Sari Essayah 2,4 %. Nuorisovaaleissa äänioikeutetuista nuorista 63,5 % on yläkoululaisia, 33 % lukiolaisia ja 10 % toisen asteen ammatillisten oppilaitosten opiskelijoita.


title: Alarik (nimi)

text: Alarik on muinaisgermaanista alkuperää oleva miehen etunimi, joka merkitsee "kaikki valta", kaikkea hallitseva"..


title: Alarik (nimi)

text: Suomessa nimi Alarik on 1900-luvun alusta vuoden 2012 loppuun mennessä annettu 5087 miehelle. Nimeä ei ole suomenkielisessä kalenterissa, mutta suomenruotsalaisen kalenterin mukaan Alarikin nimipäivä on 24. toukokuuta.


title: Alarik (nimi)

text: Alarik on myös hip hop -artisti Joonas Saartamon käyttämä taiteilijanimi


title: Bukarestin metro

text: Bukarestin metro () on metrojärjestelmä Bukarestissa, Romanian pääkaupungissa. Järjestelmä koostuu neljästä metrolinjasta, joiden kokonaispituus on noin 70 kilometriä. Metroasemia on 51. Metroa käytti noin puoli miljoonaa ihmistä päivittäin vuonna 2010.


title: Anttilan keväthuumaus

text: Anttilan keväthuumaus on Tapio Rautavaaran tunnetuksi tekemä laulu. Se on käännös ruotsalaisen Evert Tauben kappaleesta "Sjösala vals". Suomenkieliset sanat on tehnyt Palle. Rautavaara levytti laulun kahdesti, 1955 ja 1971.


title: Tuopin jäljet

text: Tuopin jäljet on yksi tunnetuimpia Tapio Rautavaaran kappaleita. Sen on säveltänyt ja sovittanut Toivo Kärki ja sanoittaneet Reino Helismaa ja Lullan Helo (jälkimmäinen käytti salanimeään Kari Wilkman). Joulukuussa 1963 julkaistun singlelevyn kääntöpuolella on Rafael Ramstedtin balladi "Rosvo-Roope", ja molemmat kappaleet on julkaistu Rautavaaran albumilla "Tapio Rautavaaran uusimpia laulelmia" sekä myöhemmin monilla kokoelmalevyillä.


title: Tuopin jäljet

text: Laulua on arvosteltu aikanaan alkoholinkäytön ylistyksenä, mutta sanoituksessa on havaittu myöhemmin syvällisempääkin symboliikkaa.


title: Tuopin jäljet

text: Kappaleen ovat levyttäneet myös Topi Sorsakoski vuonna 2011 viimeiseksi jääneelle albumilleen "Tummansininen sävel" sekä Vesku Jokinen & Sundin pojat albumilleen "Juuret" vuonna 2012.


title: James Small

text: James Small (1730 Dalkeith, Midlothian – 1793) oli skotlantilainen keksijä, joka kehitti ensimmäisen rautasiipisen kääntöauran. Hän julkaisi aurasta tutkielman vuonna 1784, joka oli oikeastaan valmistusohjeet. Small oli valmistanut näitä auroja aikaisemmin, ainakin jo 1764.


title: James Small

text:
Kun Small aloitti paikallisena puuseppänä ja auran tekijänä korjaajana, ei aura ollut muuttunut keskiajan jälkeen juurikaan. Maat kynnettiin puisella auralla hevosten tai härkien vetämänä. Hevosia tai härkiä saattoi olla 4 ja niiden ohjastamiseen tarvittiin avustaja.
Kunnianhimoisena auraseppänä Small hakeutui vuonna 1758 Doncasteriin mekaanikoksi ja tutustui "Rotherham"-tyyppiseen auraan, joka oli ensimmäinen kaupallisesti menestynyt tehdasvalmisteinen ja rautakärkinen aura. Palattuaan vuonna 1764 hän oli yhteydessä John Rentoniin, joka oli vihkiytynyt edistämään maanviljelyn kehitystä. Renton antoi Smallille lainaa ja apulaisia. Aluksi Small tutki muotintekemistä ja etsi auralla parasta muotoa, jolla maa kääntyisi pienimmällä voimalla. Ehkä tärkeintä hänen työssään oli luopuminen kokonaan puusta ja täysmetallisen rakenteen kehittäminen. Aura valettiin vastikään avatulla Carronin ruukilla lähellä Falkirkiä.


title: James Small

text: Smallin auralla pystyi yksi mies kääntämään peltoa kahdella hevosella. Tämä aura on keksintö on nykyistenkin aurojen malli. Small ei patentoinut keksintöään ja auran idea kopioitiin nopeasti eteenpäin.


title: Kulkuri ja joutsen (kappale)

text: Kulkuri ja joutsen on Tapio Rautavaaran tunnetuksi tekemä kappale. Se on käännös ruotsalaisen Lasse Dahlquistin kappaleesta "Lite grann från ovan". Ruotsiksi sen on levyttänyt Edvard Persson. Suomenkielisen tekstin on tehnyt Reino Helismaa. Suomennos ei ole suora käännös, vaikka molemmat versiot kertovatkin linnun lennosta korkealla. Rautavaara levytti laulun kahdesti, 1950 ja 1965.


title: New World Center

text: New World Center on Miami Beachissä Floridassa sijaitseva konserttitalo. Konserttitalo avattiin tammikuussa 2011 ja sen suunnitteli arkkitehti Frank Gehry. Konserttitalo on 756-paikkainen ja sen rakennuskustannukset olivat 121 miljoonaa euroa.


title: New World Center

text: Konserttitalon erikoisuutena on sen ulkoseinälle heijastettavat puistokonsertit. Niissä 650 neliömetrin seinälle heijastetaan neljällä projektorilla saumaton HD-kuva ja konserttitalon puistoon sijoitetuista 167 kovaäänisestä saadaan erinomainen äänentoisto.


title: Friend

text: Friend on ystävää tarkoittava englannin kielen sana, joka esiintyy myös seuraavissa merkityksissä:


title: Kansanlauluja 1

text: Kansanlauluja 1 on Tapio Rautavaaran vuonna 1966 julkaistu kolmas studioalbumi. Sitä on kehuttu varsin onnistuneeksi levyksi, sekä tulkinnallisesti että Toivo Kärjen tekemiltä sovituksiltaan. Säestävässä yhtyeessä soittavat Pauli Granfelt ja Erkki Inkinen (viulu), Emil Karppinen (sello), Mario Sgobba (klarinetti), Kari Tikka (englannintorvi), Mikko Hynninen (käyrätorvi) ja Heikki Laurila (kitara). Suurta myyntimenestystä albumista ei kuitenkaan tullut, koska Rautavaaran musiikki oli jo jäämässä 1960-luvulla syntyneiden uusien musiikkilajien varjoon.


title: Kansanlauluja 1

text: Vaikka levylle annettiin järjestysnumero 1, kakkososaa ei koskaan julkaistu. Rautavaaran seuraava albumi "Tapsa laulaa ja laulattaa" (1967), on kuitenkin samantyylinen kuin edeltäjänsä.


title: Kansanlauluja 1

text: Kaikki kappaleet kansanlauluja, ellei muutoin mainittu.


title: Hamlet (vuoden 1990 elokuva)

text: Hamlet on vuonna 1990 ensi-iltansa saanut historiallinen draamaelokuva, jonka on ohjannut Franco Zeffirelli. Elokuva perustuu William Shakespearen näytelmään "Hamlet". Elokuvassa näyttelevät muun muassa Mel Gibson, Glenn Close, Alan Bates, Paul Scofield, Ian Holm ja Helena Bonham Carter.


title: Hamlet (vuoden 1990 elokuva)

text: Doverin linna on elokuvassa Hamletin suvun linna Elsinore Castle, ja sen voi nähdä esimerkiksi kohtauksessa jossa Hamlet keskustelee isänsä haamun kanssa.


title: Hamlet (vuoden 1990 elokuva)

text: Chicago Sun-Times -sanomalehden pitkäaikainen elokuvakriitikko Roger Ebert antoi arvostelussaan elokuvalle kolme ja puoli tähteä neljästä. Hän kehui Mel Gibsonin esitystä nimiroolissa ja arvioi näyttelijän roolityön älykkääksi ja vahvaksi.


title: Hamlet (vuoden 1990 elokuva)

text: Elokuva sai parhaan lavastuksen ja parhaan puvustuksen Oscar-ehdokkuuden.


title: Ryan Ochoa

text: Ryan Ochoa (s. 17. toukokuuta 1996) on yhdysvaltalainen näyttelijä. Hänet tunnetaan Lannyn roolista televisiosarjassa "Pair of Kings"; lisäksi hän on esiintynyt toistuvasti Chuck Chambersin roolissa sarjassa "iCarly".


title: Ryan Ochoa

text: Ochoa on syntynyt San Diegossa, Kaliforniassa, ja hänellä on meksikolaisia juuria. Hän on Raymond ja Robert Ochoan isoveli. Hän pääsi 8-vuotiaana esiintymään kansalliseen Dairy Queenin mainokseen, ja elokuvadebyyttinsä hän teki vuonna 2007 Ryan Zornin roolissa elokuvassa "Nostalgia". Hän on esiintynyt myös elokuvissa "The Perfect Game" (Norberto, 2009) sekä "Saiturin joulu" (Tiny Tim, 2009) ja lisäksi toiminut Rick-hahmon ääninäyttelijänä animaatioelokuvassa "Astro Boy".


Shenzhen Bao’anin kansainvälinen lentoasema () on kansainvälinen lentoasema Shenzhenin kaupungin lähistöllä Guangdongin maakunnassa Kiinassa. Muun muassa Shenzhen Airlines, Jade Cargo International ja UPS Airlines operoivat lentoaseman kautta merkittävän osan lennoistaan.


title: Shenzhen Bao’anin kansainvälinen lentoasema

text: Lentoasemalla oli kolme terminaalia – A, B ja D – joista kaksi ensimmäistä oli varattu kotimaan lennoille ja viimeinen ulkomaan lennoille. Niiden tilalle avattiin vuonna 2013 uusi terminaali 3, jolla on kapasiteettia 45 miljoonalle matkustajalle vuodessa.


text: Lentoaseman kautta kulki yli 45,6 miljoonaa matkustajaa vuonna 2017. Matkustajamäärällä mitattuna se oli Kiinan viidenneksi vilkkain lentoasema.


title: Kalastajanlinnake

text: Kalastajanlinnake on vanhan kaupunginmuurin päälle tehty rakennelma ja tunnettu näköalapaikka Budapestissa, Budan Linnavuorella. Kalastajanlinnake ja sen vieressä oleva Matiaksenkirkko ovat Linnavuoren suosituimpia nähtävyyksiä. Linnakkeesta on hyvä näköala Tonavan rantaan ja Pestin puolelle.


title: Kalastajanlinnake

text: Kalastajanlinnakkeen on suunnitellut Frigyes Schulek, joka vastasi myös Matiaksenkirkon uudelleen rakentamisesta, ja se rakennettiin vuosina 1895–1902. Linnake on tyyliltään lähinnä uusromantiikkaa tai uusgotiikkaa. Se on rakennettu valkoisesta kivestä ja siinä on paljon torneja, käytäviä, portaita ja parvekkeita. Seitsemän tornia edustavat seitsemää unkarilaista heimoa, jotka tulivat maahan päällikköjensä johdolla vuonna 896. Linnakkeen edessä on Tapani Pyhän ratsastajapatsas.


title: Kalastajanlinnake

text: Kalastajanlinnake on saanut nimensä kalastajien killasta, jonka tehtävänä oli keskiajalla puolustaa nykyisen linnakkeen paikalla olevaa kaupunginmuurin osaa. Paikalla oli myös kalatori. Linnaketta ei ole kuitenkaan koskaan käytetty sotilaallisiin tarkoituksiin, vaan se on rakennettu lähinnä koristeeksi.


title: Stefanie Scott

text: Stefanie Noelle Scott (s. 6. joulukuuta 1996, Chicago, Illinois, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Lexi Reedin roolista Disney Channelin tilannekomediasta "A.N.T. Farm" ja Dana Tresslerinä elokuvassa "Flipped".


title: Stefanie Scott

text: Scott syntyi Chicagossa, mutta muutti perheineen Floridan Melbourneen. Hänellä on kaksi vanhempaa veljeä, Troy ja Trent. Scott kävi koulua Holy Trinity Episcopal Academyssä, kunnes siirtyi kotiopetukseen vuonna 2010.


title: Stefanie Scott

text: Scott omistaa kaksi koiraa ja kaksi kissaa; chihuahuan nimeltä Mocha, bolonkan nimeltä Frosty ja kissat nimeltä Tinkerbelle ja Pumpkin.


title: Stefanie Scott

text: Vuonna 2008 Scott sai ensimmäisen roolinsa esittämällä Katiea kokoperheen elokuvassa "Beethoven’s Big Break". Seuraavana vuonna hän sai suuremman roolin Rob Reinerin ohjaamasta "Flipped"-elokuvasta, joka toi hänelle Young Artist -palkinnon. Scott antoi äänensä Emmalle The Walt Disney Companyn lastensarjassa "Erikoisagentti Oso".


title: Stefanie Scott

text: Scott esitti Natalie Portmanin esittämän Emma-hahmon nuorta versiota romanttisessa komediassa "Näin ystävien kesken" (2011). Sitten hän sai suuren roolin Disneyn "A.N.T. Farm"-sarjasta Lexi Reedinä. Scott on vieraillut sarjoissa kuten "Sons of Tucson", "Chuck", "" ja "Jessie".


title: Stefanie Scott

text: Vuonna 2009 Scott julkaisi ""New Girl in Town"" EP:n. Hän on lisäksi julkaissut viisi singleä.


title: Stefanie Scott

text: EP:t


title: Stefanie Scott

text: Singlet


title: Reissumies

text: Reissumies on Tapio Rautavaaran levytyksistä koottu neljän LP-levyn kansio, joka julkaistiin vuonna 1981. Sen julkaisi Valitut Palat. Vuonna 1992 kokoelma oli myynyt niin paljon, että siitä myönnettiin kultalevy.


title: The Trial of Henry Kissinger

text: The Trial of Henry Kissinger on Christopher Hitchensin vuonna 2001 ilmestynyt kirja Yhdysvaltojen ulkopolitiikan vaikuttajan Henry Kissingerin väitetyistä sotarikoksista.


title: Mikael Andersson (näyttelijä)

text: Mikael Andersson (s. 20. kesäkuuta 1960) on suomalainen näyttelijä. Hänet muistetaan erityisesti televisiosarjasta "Metsolat", jossa hän näytteli halvaantunutta Stigiä. Lisäksi Andersson näytteli Carl Mestertonin toisessa menestyssarjassa "Hovimäessä" asessori Sundeliusta. Näiden lisäksi Andersson on tehnyt pienempiä roolisuorituksia elokuvissa.


title: Hitch-22

text: Hitch-22: A Memoir on Christopher Hitchensin vuonna 2010 ilmestynyt muistelmateos.


title: Hitch-22

text: Kirjan nimi viittaa käsitteeseen "Catch-22", jossa ongelman ainoan ratkaisun estää ongelma itse. Käsite tunnetaan Joseph Hellerin romaanin "Me sotasankarit" alkukielisenä nimenä.


title: Hitch-22

text: "Helsingin Sanomien" Aki-Petteri Lehtisen mukaan Hitchensin tekstissä vakuuttaa lukeneisuuden ja loisteliaan kirjoittamisen lisäksi kokemus maailman kriisialueilta ja politiikan huipulta. Hitchensin reportaaseissa pääsevät useimmiten ääneen paikalliset väkivallan uhrit itse.


title: Saloisten lukio

text: Saloisten lukio perustettiin vuonna 1964 Oravan tilan maille Pohjois-Pohjanmaalla Saloisissa. Oppilaitos tunnettiin aluksi nimellä Saloisten yhteislyseo. Myöhemmin sen yhteyteen tuli Oravan yläaste ja yhteislyseo sai nimen Saloisten lukio. Vuonna 1995 Saloisten lukio liitettiin Raahen Merikadulla toimivaan Raahen lukioon. Saloisten lukion viimeisenä rehtorina toimi Reino Rantanen, joka jatkoi Raahen lukion rehtorina.


title: No One Left to Lie to

text: No One Left to Lie to: The Values of the Worst Family on Christopher Hitchensin vuonna 2000 ilmestynyt kirja Bill Clintonista ja Hillary Clintonista.


title: Dream On

text: Dream On voi viitata:


title: Koripallon miesten SM-sarjakausi 1973–1974

text: Kausi 1973–1974 oli 34. kausi, jolloin pelattiin koripallon miesten Suomen mestaruudesta. Mestaruuden voitti Playboys. Ensimmäisen kerran kauden päätteeksi pelattiin neljän parhaan joukkueen kesken play off -ottelut.


text: Mestaruussarjaan nousivat Torpan Pojat ja Karkkilan Urheilijat.


title: Ginkgo adiantoides

text: Ginkgo adiantoides on "Ginkgo"-sukuun kuuluva sukupuuttoon kuollut, fossiilista kuvattu paljassiemeninen kasvilaji. Tuntomerkeiltään se muistuttaa paljon lähilajiaan neidonhiuspuuta ("Ginkgo biloba"), josta se on erkaantunut paleogeenikaudella 56 miljoonaa vuotta sitten. "Ginkgo adiantoides" oli pohjoisella pallonpuolella laajalle levinnyt laji, joka hävisi lopullisesti Euroopasta 2,5 miljoonaa vuotta sitten.


title: Magyar Nemzet

text: Magyar Nemzet on Budapestissä ilmestyvä unkarilainen sanomalehti. Se ilmestyy päivittäin ja on Unkarin toiseksi suurin sanomalehti.


title: Magyar Nemzet

text: Magyar Nemzet perustettiin vuonna 1938 maltillisena konservatiivilehtenä, joka vastusti kansallissosialismia. Se kiellettiin kuitenkin 1944. Kylmän sodan aikana lehdestä tehtiin äänitorvi hallituksen hyväksymälle kansanrintamalle, joka ei kannattanut kommunismia. Sille myönnettiin joitakin erivapauksia, jotta hallitus pystyi pitämään suhteet kunnossa kommunismia vastustaneisiin intellektuelleihin. Vallankumouksen jälkeen Magyar Nemzetistä tuli oikeistolaisten lehti, ja sen mielipiteet radikalisoituivat, kun siihen liitettiin vuonna 2000 toinen päivittäinen oikeistolehti, Új Magyarország.


title: Takao Sakurai

text: Takao Sakurai (, 25. syyskuuta 1941 Sawara, Chiban prefektuuri – 10. tammikuuta 2012 Tokio) oli japanilainen nyrkkeilijä ja olympiavoittaja.


title: Takao Sakurai

text: Sakurai voitti 54 kilogramman painoluokassa olympiakultaa Tokiossa 1964. Loppuottelussa hän tyrmäsi eteläkorealaisen Jeong Sin-jon toisessa erässä ajassa 1.18.


title: Takao Sakurai

text: Ammattilaisnyrkkeilijänä Sakurai voitti otteluistaan 30 ja hävisi kaksi. Hän kuoli ruokatorven syöpään 70-vuotiaana 10. tammikuuta 2012.


title: Budapestin sinfoniaorkesteri

text: Budapestin sinfoniaorkesteri eli Unkarin radion ja television sinfoniaorkesteri on unkarilainen sinfoniaorkesteri, jonka kapellimestari Ernst von Dohnányi perusti vuonna 1943. Se tunnetaan unkarilaisten, erityisesti elävien säveltäjien teosten esittäjänä. Orkesterin ylikapellimestareita ovat olleet János Ferencsik (1945), Tibor Polgár (1945–), László Somogyi (1951–), György Lehel (1956–), András Ligeti (1989–) ja Tamás Vásáry (1993–). Muita kuuluisia kapellimestareita, jotka ovat johtaneet orkesteria, ovat muiden muassa Otto Klemperer, Claudio Abbado, Lamberto Gardelli, Antal Doráti, Sir Georg Solti, Sir John Barbirolli ja Leopold Stokowski. Orkesteri on tehnyt kiertueita Euroopassa ja Pohjois-Amerikassa.


title: Koripallon miesten SM-sarjakausi 1972–1973

text: Kausi 1972–1973 oli 33. kausi, jolloin pelattiin koripallon miesten Suomen mestaruudesta. Mestaruuden voitti Turun NMKY. Kauden päätteeksi pelattiin neljän parhaan joukkueen loppusarja, johon lähdettiin runkosarjan pisteistä. Loppusarja ei tuonut muutoksia runkosarjan sijoituksiin.


text: Kausi 1972–1973 oli ensimmäinen, jolloin ulkomaalaiset pelaajat saivat pelata SM-sarjassa. Sarjan ensimmäiset ulkomaalaispelaajat olivat yhdysvaltalaiset TuNMKY:n Donald Crenshaw, HNMKY:n Matt Gant ja Hongan Greg Douglas sekä Tarmon turkkilainen Fikret Ahsen-Böre.


text: Kaksi viimeistä putosi sarjasta. Mestaruussarjaan nousivat Peli-Karhut, Karhula ja Hyvinkään Tahko.


Koripallon miesten SM-sarjakausi 1971–1972 oli 32. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti viidennen peräkkäisen Suomen mestaruuden.


title: Koripallon miesten SM-sarjakausi 1971–1972

text: Kaksi viimeistä putosi ja tilalle nousivat Playboys ja Turun NMKY.


title: Koripallon miesten SM-sarjakausi 1978–1979

text: Kausi 1978–1979 oli 39. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Playhonka. Turun NMKY voitti hopeaa ja Pantterit pronssia. Runkosarja pelattiin kahdessa lohkossa. Runkosarjan länsilohkon voitti Playhonka ja itälohkon Pantterit.


text: Kotkan Työväen Palloilijat nousi suoraan mestaruussarjaan.


text: Playhongan joukkue: Erwin Latimer, Jari Mahlamäki, Asser Lindholm, Jarmo Laitinen, Kalevi Sarkalahti, Mikael Salmi, Vesa Sorri, Rainer Lygdman, Martti Sajantila, Kari Kaario ja Juha Lindberg. Valmentajat Kari Liimo ja Jyrki Immonen.


title: Trä

text: Trä on Hedningarna-yhtyeen kolmas albumi, joka julkaistiin ruotsalaisella Silence Recordsilla vuonna 1994. Tyyliltään se on modernia kansanmusiikkia, jossa on myös rock- ja elektronisia vaikutteita.


title: Laatokka (täsmennyssivu)

text: Laatokka tarkoittaa muun muassa seuraavia:


title: ARA Isla de los Estados

text: ARA Isla de los Estados oli Argentiinan laivaston 3900 tonnin kuljetusalus, joka oli alun perin rahtialus "MV Trans-Bética". Argentiinan laivasto lunasti 10. joulukuuta 1980 aluksen nimeten sen "ARA Isla de los Estadokseksi". Britannian kuninkaallisen laivaston fregatti "HMS Alacrity" upotti aluksen 11. toukokuuta 1982 Falklandin sodassa.


title: ARA Isla de los Estados

text: "ARA Isla de los Estados" päällikkönään kapteeni Tulio N. Panigadi lähti 28. maaliskuuta Puerto Deseadosta osallistuakseen operaatio Azuliin eli Falklandin miehitykseen. Se saapui Falklandille 4. huhtikuuta. Alus jäi Falklandeille sijoitettujen joukkojen huoltoalukseksi.


title: ARA Isla de los Estados

text: Alus oli 8. toukokuuta Puerto Reyssä "ARA Rio Carcarañan" kanssa suojanaan "ARA Yehuin", "ARA Forrest" sekä "ARA Monsunen". Saattue joutui 11. toukokuuta ollessan matkalla Port Howardiin Swan Islandin pohjoispuolella ylläkköön, jossa "HMS Alacrity" ampui viisitoista laukausta 4,5 tuuman pääaseellaan. "ARA Isla de los Estados" räjähti seitsemännen osuman jälkeen, kun rahtina ollut polttoaine syttyi räjäyttäen ammukset. Ainoastaan kaksi mukana olleista kahdestakymmenestäneljästä pelastui viidentoista miehistönjäsenen ja seitsemän sotilaan saadessa surmansa tai kadonneen.


title: Born to Be Wild 3D

text: Born to Be Wild 3D on vuonna 2011 julkaistu IMAXin tuottama luontodokumentti orvoista orangin ja norsunpoikasista. Elokuvan kertojana toimii Morgan Freeman ja elokuvan on ohjannut David Lickley. Elokuva esitettiin ensimmäisen kerran Montrealin tiedekeskuksen Imax Telus -teatterissa. Elokuva sai peräti 98 prosentin positiivisen arvostelun Rotten Tomatoes sivustolta.


title: Heti Világgazdaság

text: Heti Világgazdaság eli HVG on unkarilainen talouselämää ja politiikkaa käsittelevä viikkolehti. Sen toimitus on Budapestissa. Osa artikkeleista on luettavissa verkossa – myös englanniksi.


title: Heti Világgazdaság

text: Lehti on perustettu 1979, ja tyyliltään ja sisällöltään se muistuttaa The Economistia. Lehdellä oli suuri merkitys Unkarin poliittisten muutosten aikana 1989, jolloin siinä julkaistiin uusia ajatuksia ja venytettiin sallitun ja kielletyn rajoja. HVG:n levikki on 140 000, ja sillä on lukijoita runsaat 500 000. Se mainitaan usein maansa merkittävimmäksi uutislehdeksi.


title: Vesitalous

text: Vesitalous on vesivaroihin tai niiden käyttöön kohdistuvaa tutkimusta, tekniikkaa ja suunnittelua. Vesitaloudellinen tutkimus perustuu hydrologiseen, maantieteelliseen ja muuhun luonnontieteelliseen sekä ihmistieteelliseen tutkimukseen. Vesitalous on tekniikkaa siinä mielessä, että vesivarojen käyttöönottoon liittyy teknisiä suunnitelmia, jotka ohjaavat vesirakentamista ja rakenteiden käyttöä. Vesitaloudelliseen suunnitteluun liittyy monia laillisuuteen, hyötyjen ja haittojen arviointiin kuuluvia asioita ja se voi käyttää matemaattisia, tietoteknisiä, vuorovaikutteisia ja muita menetelmiä.


title: Vesitalous

text: Vesitaloutta voidaan tarkastella joko paikallisesta, kansallisesta tai globaalista näkökulmasta. Maailmanlaajuista vesitaloutta tarkasteltaessa puhutaan myös globaalivesitaloudesta. Vesivarojen niukkuus ja haavoittuvuus sekä niiden epätasainen jakautuminen ovat globaali ongelma, jonka merkityksen arvioidaan korostuvan tulevaisuudessa. Vesivarojen hyvä hoito ja kestävän kehityksen mukainen hyödyntäminen ovat siten globaalivesitalouden keskeisiä kysymyksiä, joilla on paitsi taloudellinen ja yhteiskunnallinen myös turvallisuuspoliittinen ulottuvuus. Oikeus riittävään puhtaan veden saantiin katsotaan yleisesti perusoikeudeksi ja välttämättömäksi edellytykseksi muiden ihmisoikeuksien toteutumiselle. Vesivarojen määrä ja laatu ovat myös merkittäviä globaaleja ympäristökysymyksiä. "World Water Council" ja "Britannian Centre for Ecology and Hydrology" ovat kehittäneet kansainvälisen vesiköyhyysindeksin, jonka perusteella Suomi on arvioitu vesitaloudeltaan maailman rikkaimmaksi maaksi. Indeksin laskuperusteissa on otettu huomioon vesivarojen määrä, vesihuollon kattavuus, veden käyttö kotitalouksissa, teollisuudessa ja maataloudessa, ympäristöasiat sekä vesihuollon sosio-ekonomiset näkökohdat.


title: Vesitalous

text: Vesitaloutta tutkitaan ja opetetaan Suomessa muun muassa Aalto-yliopistossa ja Oulun yliopistossa. Vesitaloudellista suunnittelua tekevät Suomessa muun muassa Suomen ympäristökeskus ja monet insinööritoimistot. Alan keskeinen suomalainen kausijulkaisu on "Vesitalous", joka on ilmestynyt vuodesta 1960 lähtien.


title: Vesitalous

text: "Vesitalous"-sanaa on Suomessa käytetty myös puhtaan luonnontieteellisessä merkityksessä, esim. "suon vesitalous" tai "puun vesitalous", jolloin on tarkoitettu veden luonnollista tai biologista kiertoa kohteessa.


title: Paedophryne

text: Paedophryne on ahdassuusammakoiden heimon Asterophryinae-alaheimon suku Papua-Uudessa-Guineassa. Sen kaikki kuusi tunnettua lajia ovat toistaiseksi pienimmät sammakoiden ja selkärankaisten lajit.


title: Jermolino

text: Jermolino () on kylä ja maalaiskunta Novgorodin alueen Novgorodin piirissä Venäjällä. Se sijaitsee kymmenen kilometriä Novgorodista länteen. Kylässä on 1 400 ja kunnassa 4 000 asukasta (vuonna 2009).


title: Jermolino

text: Kunnan pinta-ala on 311,7 neliökilometriä. Se rajoittuu pohjoisessa Novgorodin piirin Tjosovo-Netylskin ja Syrkovon kuntiin, idässä Grigorovoon, Novgorodin kaupunkiin ja Pankovkaan, etelässä Borkiin sekä lännessä Šimskin ja Batetskin piireihin. Pinta-alasta 67,9 % on metsää ja 25,9 % maatalousmaata. Seudulla virtaavat Ilmajärveen laskevat Veronda- ja Verjažajoet.


title: Jermolino

text: Jermolinon lisäksi kuntaan kuuluu 13 kylää: Berezovka, Gorynevo, toinen Jermolino, Kšentitsy, Lešino, Ljapino, Ljuboljady, Naštši, Novaja Melnitsa, Pletniha, Staraja Melnitsa, Vaškovo ja Vidogoštš. Suurin asutuskeskus on 1 800 asukkaan Novaja Melnitsa, joka aikaisemmin oli oma kuntansa.


title: Jermolino

text: Seudun kautta kulkee Novgorodin ja Lugan välinen maantie ja rautatie. Tärkeimmät tuotantolaitokset ovat Novsvinin sikala, Gorynevon maatalousyritys, Jermolinon saha, autojen kokoonpanotehdas ja lasitehdas. Novaja Melnitsassa on myös pienteollisuutta. Yli puolet työvoimasta käy töissä Novgorodissa.


title: Jermolino

text: Jermolinossa on lastentarha, keskikoulu, lasten taidekoulu, kulttuuritalo, kirjasto ja poliklinikka.


title: Jakson 3 alkuaine

text: Jakson 3 alkuaine on alkuaine, joka löytyy kolmannelta riviltä jaksollisesta järjestelmästä.


title: Jakson 3 alkuaine

text: Kolmas rivi sisältää kahdeksan alkuainetta: natrium, magnesium, alumiini, pii, fosfori, rikki, kloori ja argon. 3. rivin alkuaineet toteuttavat oktettisäännön. Kvanttimekaanisen atomimallin mukaan orbitaalit täyttyvät järjestyksessä: 3S ja 3P. Kaikilla 3. rivin alkuaineilla esiintyy luonnossa ainakin yksi vakaa isotooppi.


title: Jakson 3 alkuaine

text: Jakson alkuaineista natrium, magnesium ja alumiini ovat metalleja, pii puolimetalli ja loput epämetalleja. Tavallisissa lämpötiloissa kloori ja argon ovat kaasuja, muut tämän jakson alkuaineet kiinteitä aineita.


title: Jakson 3 alkuaine

text: 3. rivin alkuaineet ja niiden elektronirakenteet Bohrin atomimallin mukaan.


title: Jakson 3 alkuaine

text: Kun järjestysluku kasvaa kolmannessa jaksossa, atomisäde pienenee.


title: Jakson 3 alkuaine

text:
Kun järjestysluku kasvaa kolmannessa jaksossa, elektronegatiivisuus kasvaa. Paulingin asteikolla jakson alkuaineiden elektronegatiivisuudet ovat:
Kun järjestysluku kasvaa kolmannessa jaksossa, kasvaa myös ionisoitumisenergia.


title: Paedophryne amauensis

text: Paedophryne amauensis on äskettäin Papua-Uudelta-Guinealta löydetty uusi sammakkolaji. Sen pituus on kuonosta ruumiin takaosan kärkeen 7,7 millimetriä, ja se saattaa olla maailman pienin sammakko ja selkärankainen.


title: Paedophryne amauensis

text: Laji elää lehtikarikkeessa trooppisten metsien pintamaassa. "P. amauensis" on hämäräeläin. Urokset kutsuvat naaraita hyvin korkealla äänellä (8400–9400 Hz).


title: Paedophryne amauensis

text: Sammakko sai tieteellisen lajinimensä löytökylän Amaun mukaan.


title: Mirjam Tuominen (kirjailija)

text: Mirjam Irene Tuominen (19. huhtikuuta 1913 Kajaani – 31. heinäkuuta 1967 Helsinki) oli suomalainen ruotsin kielellä kirjoittanut kirjailija.


title: Mirjam Tuominen (kirjailija)

text: Tuomisen vanhemmat olivat konttoripäällikkö Ernst Tuominen ja Irene Barck. Hänen puolisonsa oli piirustuksenopettaja Torsten Korsström vuosina 1939–1949. Kirjailija Tuva Korsström on heidän tyttärensä.


title: Mirjam Tuominen (kirjailija)

text: Tuominen valmistui filosofian maisteriksi 1935 ja hän toimi kirjallisuusarvostelijana useissa ruotsinkielisissä lehdissä. Ensimmäisen kirjansa, novellikokoelman "Tidig tvekan", Tuominen julkaisi 1938. Hän julkaisi kaikkiaan parikymmentä kirjaa joiden joukossa oli novelli- ja esseekokoelmia ja runokokoelmia. Tuominen kääntyi katoliseen uskoon viimeisinä elinvuosinaan.


title: Mirjam Tuominen (kirjailija)

text: Tuominen jätti jälkeensä kaksi painamatonta käsikirjoitusta, päiväkirjoja sekä satoja lyijykynäpiirroksia ja noin 50 abstraktia maalausta. Tuomisen maalauksia oli ensimmäisen kerran esillä 1990 Amos Andersonin taidemuseon näyttelyssä. Tuominen jäi unohduksiin pitkäksi aikaa kuolemansa jälkeen mutta 1980-luvulla hänen teoksiaan alettiin taas julkaista sen jälkeen kun Ghita Barckin laatima elämäkerta "Boken om Mirjam" ilmestyi 1983. 2018 ilmestyi Tuva Korsströmin kirjoittama elämäkerta vanhemmistaan "Älvan och jordanden. En biografi om Mirjam Tuominen och Torsten Korsström".


title: Schoch

text: Schoch on seuraavien henkilöiden sukunimi:


title: Kaija Väänänen

text: Kaija Väänänen, os. "Nurro" (4. joulukuuta 1911 Kuopio – 27. maaliskuuta 1976 Tampere) oli suomalainen nuortenkirjailija. Hän käytti myös nimimerkkejä Anna Kasurinen ja Kaari Tuovinen.


title: Kaija Väänänen

text: Väänänen valmistui 1931 merkonomiksi Kuopion kauppaoppilaitoksesta. Valkeakoskella asuessan hän oli Yhtyneet Paperitehtaat Oy:n palveluksessa kirjastonhoitajana 1946–1955 ja yhtiön henkilöstölehden toimitussihteerinä 1961–1974.


title: Kaija Väänänen

text:
Omalla nimellä:
Nimellä "Anna Kasurinen":


title: Naemi Levas

text: Naemi Katarina Levas (vuoteen 1906 "Packalén"; 17. tammikuuta 1890 Sääksmäki – 21. maaliskuuta 1977 Tampere) oli suomalainen lehtori ja kirjailija.


title: Naemi Levas

text: Levajsen isä oli Carl Packalen. Perhe asui Sääksmäen Ritvalassa ja vuodesta 1902 alkaen Tampereella.


title: Naemi Levas

text: Levas toimi 32 vuoden ajan opettajana, koulunjohtajana ja vararehtorina Tampereen yhteiskoulussa. Levas oli Tampereen kaupunginvaltuutteuna 1936–1950 ja hän kuului Tampereen teatterin johtokuntaan 1928–1977.


title: Naemi Levas

text: Levas oli Pirkkalaiskirjailijat ry:n puheenjohtaja 1951.


title: Jyväskylän Pesis

text: Jyväskylän Pesis on vuonna 2005 perustettu jyväskyläläinen nais- ja tyttöpesäpallon erikoisseura. Jyväskylän Pesiksen nimellä pelaa 7 tyttöjuniorijoukkuetta sekä naisten joukkue Ykköspesiksessä. Seurassa pelasi vuonna 2011 yli sata junioripelaajaa.. Seuran edustusjoukkue, joka pelaa nimellä Kirittäret on saavuttanut seuran olemassaolon aikana kuusi Suomen mestaruutta vuosina 2005, 2006, 2007, 2008, 2009 ja 2010.


title: Kyllikki Malin

text: Hilja Alli Kyllikki Malin (sukunimi vuodesta 1935 "Malisto"; 5. marraskuuta 1894 Anjala – 11. tammikuuta 1981 Helsinki) oli suomalainen kirjailija.


title: Kyllikki Malin

text:
Nimellä "Kyllikki Malin":
Nimellä "Kyllikki Malisto":


title: Maija Åkerman-Tudeer

text: Maria (Maija) Åkerman-Tudeer ( 19. helmikuuta 1886 Nahitseva, Venäjä – 25. syyskuuta 1984) oli suomalainen suomen ja ruotsin kielellä kirjoittanut kirjailija.


title: Silminnäkijä

text: Silminnäkijä voi tarkoittaa ainakin seuraavia:


title: Oma Väyrynen

text: Elli Oma Lempi Väyrynen (21. lokakuuta 1914 Kiuruvesi – 29. joulukuuta 1992 Lahti) oli suomalainen runoilija.


title: Tyttö ja villivarsa

text: Tyttö ja villivarsa ("Flicka") on vuonna 2006 valmistunut yhdysvaltalainen elokuva, joka perustuu löyhästi Mary O'Haran vuonna 1941 ilmestyneeseen lastenkirjaan "My Friend Flicka".


title: Tyttö ja villivarsa

text: Tyttö ja villivarsa on kertomus tytöstä, joka ei saa suoritettua kunnialla kouluopiskelujansa loppuun, haaveillessaan liikaa tunneilla. Katylle (tyttö) annetaan toinen mahdollisuus kesäksi luoda essee. Hän näkee ratsastaessaan villihevosen- mustangin, jonka saa myöhemmin kiinni, ja omaan tallipihaansa. Siinä on aihe hänen esseeseen- villihevoset. Katy nimeää hevosen Flickaksi- joka tarkoittaa kaunista tyttöä. Flicka kesyyntyy hitaasti, mutta säilyttää silti tulisen ja epävarman luonteen uusiin ihmisiin. Se luottaa kunnolla vain Katyyn. Tapahtumien kierre vie Flickaa ja Katya lähelle mitä vaarallisempia tilanteita, mutta Katy saa kaiken selvityttyä, ja Flicka selviää, ja jää asustelemaan Katyn luokse. Katy sai myös esseensä suoritettua, kauniin tarinan villihevosista.


title: Tyttö ja villivarsa

text: Elokuvalle julkaistiin jatko-osa "Tyttö ja villivarsa 2" ("Flicka 2, Friends forever") vuonna 2010. Kaksi vuotta myöhemmin vuonna 2013 julkaistiin sarjan kolmas elokuva "Tyttö ja villivarsa 3" (Flicka 3, Best friends).


title: Bruno Österberg

text: Johan Bruno Österberg (16. marraskuuta 1893 Helsinki – 30. joulukuuta 1974 Helsinki) oli suomalainen ruotsin kielellä kirjoittanut kirjailija.


title: Itä–Länsi-ottelu 1935

text: Vuoden 1935 Pesäpallon Itä-Länsi -ottelu pelattiin Helsingissä Eläintarhan kentällä 6. lokakuuta. Katsojia oli paikalla noin 5 500, joista 3 000 oli maksaneita.


title: Itä–Länsi-ottelu 1935

text: Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Kullervo Pellinen Riihimäeltä.


title: Itä–Länsi-ottelu 1935

text: Avausheiton suoritti tarkastaja Arvo Vartia.


title: Itä–Länsi-ottelu 1935

text: Länsi aloitti sisällä.


title: Earth and the American Dream

text: Earth and the American Dream on vuonna 1992 julkaistu dokumenttielokuva. Elokuvan keskeisimmissä äänirooleissa ovat mm Edward Asner, Alec Baldwin, Ned Beatty, Ed Begley Jr., Lloyd Bridges, Harrison Ford, Mel Gibson, James Caan ja Ellen Burstyn. Elokuvan on ohjannut Bill Couturié.


title: Tranyylisypromiini

text: Tranyylisypromiini (CHN) on fenetyyliamiineihin kuuluva epäselektiivinen ja irreversiibeli monoamiinioksidaasin inhibiittori. Yhdistettä käytetään masennuslääkkeenä.